sagorsarker/bangla-wikipedia huggingface dataset:
অষ্টম হেনরি

অষ্টম হেনরি (২৮ জুন ১৪৯১ - ২৮ জানুয়ারি ১৫৪৭) ২১ এপ্রিল, ১৫০৯ থেকে মৃত্যু পর্যন্ত ইংল্যান্ডের রাজা ছিলেন। হেনরি প্রথমে আয়ারল্যান্ডের লর্ড ও পরে আয়ারল্যান্ডের রাজা হিসেবে অধিষ্ঠিত হন। তিনি একই সাথে কিংডম অফ ফ্রান্সেরও রাজা ছিলেন। অষ্টম হেনরি টিউডর রাজবংশের দ্বিতীয় শাসক ছিলেন এবং তিনি তার পিতা সপ্তম হেনরির পর সিংহাসনে বসেন।
অষ্টম হেনরি ছয়টি বিয়ের জন্য ইতিহাসে খ্যাতি অর্জন করেন। এছাড়াও রোমান ক্যাথলিক গির্জা থেকে ইংল্যান্ডের গির্জাকে পৃথক করেও তিনি পরিচিতি লাভ করেন। তখন থেকেই ইংল্যান্ডে দুটি বিশ্বাসের সূচনা হয়। যাদের মধ্যে একদল ক্যাথোলিক গির্জার অন্তর্গত ও অপর দল ইংল্যান্ডের গির্জার অন্তর্গত। হেনরি ওয়ালস এক্ট ১৫৩৫ ও ১৫৪২ আইনের আওতায় ইংল্যান্ডে এবং ওয়ালস নীতিটি পরিচালনা করতেন।
ফুটবল ক্লাব বার্সেলোনার সমর্থক

ফুটবল ক্লাব বার্সেলোনা একটি কাতালান ফুটবল দল যা বার্সেলোনা শহরে অবস্থিত। ১৮৯৯ সালে জোয়ান গাম্পারের নেতৃত্বে একদল ইংরেজ, সুইস এবং স্থানীয় খেলোয়াড়দের নিয়ে ক্লাবটি গঠিত হয়। ১৯২৮ সালে, স্পেনের প্রথম সারির ফুটবল লীগ লা লিগা প্রতিষ্ঠার পর থেকেই এই ক্লাব লীগটির অংশ এবং এদের কখনও দ্বিতীয় বিভাগে অবনমন ঘটেনি। এখন পর্যন্ত এই ক্লাব ২২ বার লীগ চ্যাম্পিয়ন হয়েছে। এছাড়া, ২৫ বার কোপা দেল রে এবং ৪ বার উয়েফা চ্যাম্পিয়নস লিগও জিতেছে। ক্লাবের ১১৪ বছরের ইতিহাসে সমর্থকবৃন্দ ক্লাবটির কাতালান পরিচয় গঠনে গুরুত্বপূর্ণ দায়িত্ব পালন করেছেন। ১৯২৩ সালে মিগুয়েল প্রিমো দি রিভেরার স্বৈরাচারী শাসন থেকে শুরু করে ফ্রান্সিস ফ্রাঙ্কোর ফ্যাসিবাদী শাসন পর্যন্ত, বার্সেলোনা এবং কাতালোনিয়ার উপর বিভিন্ন ধরনের সংস্কৃতিক নিষেধাজ্ঞা প্রণয়ন করা হয়, যা ক্লাবটিকে একটি বিদ্রোহের প্রতীক হিসেবে গড়ে তোলে। ১৯৭৮ সালে স্পেনে গণতন্ত্র প্রতিষ্ঠিত হলে, ক্লাবের কিছু সমর্থক গ্রুপ গড়ে ওঠে। এর মধ্যে উল্লেখযোগ্য হল বয়িক্সোস নয়িস।
২০০৩ সালে রোনালদিনিয়োর আগমন, এবং পরবর্তীতে লা লিগা এবং চ্যাম্পিয়নস লিগে বার্সেলোনার সাফল্যের কারণে জাতীয় এবং আন্তর্জাতিক পর্যায়ে দলের সমর্থকদের সংখ্যা বাড়তে থাকে।
বার্সেলোনার তিন ধরনের সমর্থক রয়েছে: সসি, পেনি এবং কিউল। সসি বা ক্লাবের সদস্যরা ক্লাব প্রেসিডেন্ট বা অন্যান্য নির্বাচনে ভোট প্রদানের যোগ্য। পেনিরা ঘনিষ্ঠভাবে সসিদের সাথে সংসৃষ্ট। এগুলো হল ফ্যান ক্লাব। কিউলরা হলেন ক্লাবের সাধারণ সমর্থক। এদের কোন আনুষ্ঠানিক সদস্যপদ নেই।
১৯০৯ সালের পূর্বে, বার্সেলোনা বিভিন্ন স্টেডিয়ামে খেলেছিল। এগুলোর কোনটিই ক্লাবের মালিকানাধীন ছিলনা। ১৯০৯ সালের ১৪ মার্চ থেকে বার্সেলোনা ক্যাম্প দি লা ইন্দাস্ত্রিয়াকে ঘরের মাঠ হিসেবে ব্যবহার করতে শুরু করে, যার ধারণক্ষমতা ছিল ৬,০০০। এটিই ছিল ক্লাবের মালিকানাধীন প্রথম মাঠ। ১৯২২ সাল থেকে বার্সেলোনা ব্যবহার শুরু করে লেস কোর্তস স্টেডিয়াম। প্রাথমিকভাবে, এর ধারণক্ষমতা ২০,০০০ হলেও পরবর্তীকালে তা ৬০,০০০ এ উন্নীত করা হয়। লেস কোর্তস স্টেডিয়ামের উপরের সারি থেকে সমর্থকদের ডাকনাম কিউল-এর উত্‍পত্তি। যা কাতালান শব্দ Cul (বাংলা: গাধা) থেকে প্রাপ্ত।
১৯৪০ এর মাঝামাঝি সময়ে, পেনিয়েসের ধারণার উদ্ভব ঘটে। এটি ছিল একটি ফ্যান ক্লাব এবং একটি অর্থনৈতিক সহায়তার ক্লাবের সংমিশ্রন। ফ্রান্সিস ফ্রাঙ্কোর একনায়কতন্ত্রের সময় যখন ক্লাবের অর্থনৈতিক সহায়তা এবং জনগণের সমর্থনের প্রয়োজন ছিল, তখন এটি গড়ে ওঠে। ১৯৪৪ সালে, একদল সমর্থক এবং প্রাক্তন খেলোয়াড়দের নিয়ে প্রথম পেনিয়া সলেরা গড়ে ওঠে। ১৯৫৩ সালে, ক্যাম্প ন্যু তৈরির প্রস্তাব করা হলে পেনিয়ারাই অর্থনৈতিক দিক দেখাশুনা করে। স্যান ম্যামেস তৈরির সময় অ্যাথলেতিক বিলবাও-এর অর্থনৈতিক পরিকল্পনা থেকে অনুপ্রেরণা জোগানো হয়। পেনিয়াদের একটি সংগঠন নির্মাণ কাজে অর্থনৈতিক সহায়তা করার অঙ্গীকার করে। ফলাফলস্বরূপ, স্টেডিয়ামের পরবর্তী নির্মাণ কাজ ক্লাবটিকে সমর্থকদের হাতে নিয়ে আসে, ফলে পেনিয়ারা ক্লাবে রাজনৈতিক প্রভাব পেয়ে যায়, যা এখনও বহাল রয়েছে।
কিকবক্সিং

কিকবক্সিং (, উচ্চারণ: কিক্কুবকুশিঙ্গু​​) একটি মার্শাল আর্টের গ্রুপ এবং স্ট্যান্ড আপ যুদ্ধ খেলা যেটি ঘুষি ও লাথির উপর ভিত্তি করে গড়ে উঠেছে, ঐতিহাসিকভাবে উন্নতি লাভ করেছে কারাতে, মুই থাই ও বক্সিং থেকে। কিকবক্সিং আত্মরক্ষা, সাধারণ ফিটনেস এবং সংস্পর্শের খেলা হিসেবে খেলা হয়।
ছিন শি হুয়াং

ছিন শি হুয়াং (ওয়েড-জাইলস: Ch'in Shih Huang; চীনা: ) (খ্রিস্টপূর্ব ২৫৯ - খ্রিস্টপূর্ব ২১০) ব্যক্তিগত নাম: চাও চেং (); ছিলেন "যুদ্ধরত রাজ্যসমূহ পর্বের" ছিন রাজ্যের রাজা, যার রাজত্ব ছিল খ্রিষ্টপূর্ব ২৪৬ হতে খ্রিষ্টপূর্ব ২২১ পর্যন্ত। খ্রিষ্টপূর্ব ২২১ সালে তিনি একীভূত চীনের প্রথম সম্রাট হন। ২১০ খ্রিষ্টপূর্বাব্দে ৪৯ বছর বয়সে মৃত্যুর আগ পর্যন্ত তিনি ক্ষমতায় ছিলেন।
চীনকে একীভূত করে ছিন নিজেকে প্রথম সম্রাট উপাধিতে ভূষিত করেন। চীনের দুই হাজার বছরের সাম্রাজিক শাসন তার হাত ধরেই সূচনা হয়, এ কারণে তিনি চৈনিক ইতিহাসে একজন কেন্দ্রীয় চরিত্র হয়ে আছেন। একীভূত চীনে তিনি তার উপদেষ্টা লি সিয়ের সাহায্যে অনেকগুলো গুরুত্বপূর্ণ অর্থনৈতিক ও রাজনৈতিক সংস্কার সাধন করেন।
জোসেফিন বেকার

জোসেফিন বেকার (জুন ৩, ১৯০৬ - এপ্রিল ১২, ১৯৭৫) ছিলেন আমেরিকান বংশদ্ভুত ফরাসি নৃত্যশিল্পী, সঙ্গীত শিল্পী ও অভিনেত্রী। তার আসল নাম ফ্রেদা জোসেফিন ম্যাকডোনাল্ড। তিনি ১৯০৬ সালে মিসৌরির সেন্ট লুইসে জন্মগ্রহণ করেন এবং ১৯৩৭ সালে ফ্রান্সের নাগরিকত্ব পান। ফরাসি ও ইংরেজি দুই ভাষাতেই অনর্গল কথা বলতে পারা বেকার আন্তর্জাতিক সংঙ্গীত ও রাজনৈতিক অঙ্গনে ছিলেন অন্যতম নারী। বিভিন্ন সময় তাকে কয়েকটি ডাকনাম প্রদান করা হয়েছিল। যেগুলোর মধ্যে “ব্রোঞ্জ ভেনাস”, “দ্য ব্ল্যাক পার্ল” ও “ক্রিউল দেবী”।
বেকার প্রথম আমেরিকান-আফ্রিকান অভিনেত্রী, যিনি মেজর মোশন পিকচারে অভিনয় করেন, জুজু (১৯৩৪) এবং আমেরিকা সেন্ট্রাল হলে অভিনয় করে বিশ্বব্যাপী খ্যাতি লাভ করেন। এছাড়াও তিনি দ্বিতীয় বিশ্বযুদ্ধের সময় ফরাসি রেসিস্টেন্সকে সহযোগিতা করে খ্যাতি লাভ করেন। এজন্য তাকে ফরাসি মিলিটারি সম্মান, “ক্রোইক্স ডি গ্যারি” প্রদান করা হয়। গন অধিকার আন্দোলনের সময় মার্টিন লুথার কিং জুনিয়র ১৯৬৮ সালে গুপ্তহত্যার শিকার হয়ে নিহত হওয়ার পর তাকে রাজা করেট্টা স্কট তাকে ব্যক্তিগত ভাবে আন্দোলনে নেতৃত্ত দিতে বলেছিলেন।
বেকার ফ্রেদা জোসেফিন নাম নিয়ে সেন্ট লুইসে জন্মগ্রহণ করেন। তার বাবার নাম ক্যারি ম্যাকডোনাল্ড। কিন্তু তার পিতার নাম নিয়ে বিতর্ক আছে কেউ কেউ মনে করে, এডি কারসন ছিলেন তার প্রকৃত পিতা। বেকারের পালিত পুত্র জেইন ক্লাউড বেকার এক জীবনীতে দাবি করেন, 
১৮৮৬ সালের দিকে বেকারের মা ও ক্যারি ছিলেন আরকানসাসের লিটল রকে বসবাস করা রিচার্ড ও এলভিরা ম্যাকডোল্ডেনের পরিবারের পালিত সন্তান। তারা দুজনেই ছিলেন, আফ্রিকান ও আমেরিকান বংশদ্ভুত দাস। আট বছর বয়সে বেকারকে একজন ইংরেজ মহিলার কাছে পাঠানো হয়। কিন্তু বেকার সেখান থেকে চলে যান কারণ, লন্ড্রিতে বেশি পরিমানে সাবান দেওয়ায় সেই মহিলা বেকারের হাত পুড়ে দেন। বেকার সেখান থেকে অন্য একটি মহিলার কাছে গিয়ে কাজ নেন।
বেকার ১২ বছর বয়সে স্কুল ত্যাগ করেন ও সেন্ট লুইসের বস্তিতে পথশিশু হয়ে বেরে উঠেন। তিনি বস্তির খুপরী ঘরে থাকতেন ও ডাস্টবিনে খাবার খুঁজতেন। স্ট্রিট ড্যান্সার হিসেবে নেচে তিনি সবার দৃষ্টি আকর্ষণ করেন এবং ১৫ বছর বয়সে সেন্ট লুইস ভ্যাদিভেলী প্রদর্শনীতে নাচার জন্য নিয়ে যাওয়া হয়। এরপর সাংস্কৃতিক বিপ্লবের সময় তিনি নিউইর্কের দিকে চলে যান। সেখানে তিনি প্লেনটেশন ক্লাব ও কোরাস লাইনে নাচতেন। তিনি সাধারনত কোরাস লাইনের সর্বশেষ নর্তকী হিসেবে নাচতেন। এভাবে একসময় বেকার ভ্যাদীভ্যালীর কোরাস লাইনের সবচেয়ে দামী নর্তকী হয়ে উঠেন।
প্রাচীন রোম

প্রাচীন রোম পৃথিবীর সমৃদ্ধতম প্রাচীন সভ্যতাগুলোর মধ্যে অন্যতম যা খ্রিষ্টপূর্ব ৮ম শতাব্দীর প্রথমভাগে ইতালীয় উপদ্বীপে সূচীত হয়। রোম শহরকে কেন্দ্র করে ভূমধ্যসাগরের তীর ধরে এই সভ্যতা বিকাশিত হতে থাকে, এবং কালক্রমে একটি প্রাচীন যুগের বৃহত্তম সাম্রাজ্যে পরিণত হয়।
এই সভ্যতার স্থায়ীত্বকাল ছিল প্রায় বারো শতক এবং এ দীর্ঘ সময়ের পরিক্রমায় রোমান সভ্যতা একটি রাজতন্ত্র থেকে একটি সম্ভ্রান্ত প্রজাতন্ত্র এবং পর্যায়ক্রমে একটি একনায়কতন্ত্রী সাম্রাজ্যে পরিবর্তিত হয়। যুদ্ধ বিজয় এবং আত্তীকরণের মাধ্যমে এটি দক্ষিণ ইউরোপ, পশ্চিম ইউরোপ, এশিয়া মাইনর, উত্তর আফ্রিকা, উত্তর ইউরোপ এবং পূর্ব ইউরোপের একাংশকে এর শাসনাধীনে নিয়ে এসেছিল। রোম ভূমধ্যসাগরীয় অঞ্চলের সবচেয়ে প্রভাবশালী সাম্রাজ্য এবং প্রাচীন বিশ্বের সবচেয়ে ক্ষমতাশালী সাম্রাজ্যগুলোর একটি ছিল। এটিকে প্রায়ই প্রাচীন গ্রিস সাথে একত্রে "উচ্চমানের পুরাতাত্ত্বিক নিদর্শনের" মধ্যে দলবদ্ধ করা হয় এবং এদুটি সভ্যতার সাথে অনুরূপ সংস্কৃতি ও সমাজ মিলে একত্রে গ্রেকো-রোমান বিশ্ব হিসাবে পরিচিত। নর্ডিক জাতি কর্তৃক রোমান সভ্যতা ধ্বংস করা হয়।
হেপাটাইটিস এ

হেপাটাইটিস এ (পূর্বে সংক্রামক হেপাটাইটিস নামে পরিচিত ছিল) হল হেপাটাইটিস এ ভাইরাসের (HAV) কারণে হওয়া যকৃতের একটি তীব্র সংক্রামক রোগ। অনেক ক্ষেত্রেই খুব কম উপসর্গ থাকে, কিংবা কোনো উপসর্গই থাকে না, বিশেষতদের ছোটদের ক্ষেত্রে। যাদের মধ্যে উপসর্গ দেখা যায়, তাদের ক্ষেত্রে সংক্রমণ এবং উপসর্গের মধ্যে দুই থেকে ছয় সপ্তাহের ব্যবধান থাকে। যখন উপসর্গগুলো দেখা যায়, তখন সেগুলো সাধারণত আট সপ্তাহ স্থায়ী হয় এবং তার মধ্যে অন্তর্ভুক্ত থাকতে পারে: বমিভাব, বমি হওয়া, উদরাময়, হলুদ ত্বক, জ্বর এবং তলপেটে ব্যথা। প্রায় 10–15% মানুষের ক্ষেত্রে প্রাথমিক সংক্রমণের পরবর্তী ছয় মাস সময়কালে উপসর্গগুলো আবার ফিরে আসে। বিরল ক্ষেত্রে যকৃতের তীব্র বিকলতা ঘটতে পারে, তবে এটা সাধারণত প্রবীণ মানুষদের মধ্যে বেশি ঘটে।
এটা সাধারণত সংক্রামিত মল দ্বারা দূষিত খাবার বা পানি খাওয়া বা পান করার মাধ্যমে ছড়ায়। যথাযথভাবে রান্না করা হয় নি এমন শেলফিশ অপেক্ষাকৃত সাধারণ একটি উৎস। একজন সংক্রামিত ব্যক্তির সঙ্গে ঘনিষ্ঠ স্পর্শের মাধ্যমেও এটা ছড়াতে পারে। শিশুরা যখন সংক্রমণে আক্রান্ত হয় তখন প্রায়ই তাদের মধ্যে কোনো উপসর্গ না থাকলেও তাদের থেকে অন্যদের সংক্রমণ হতে পারে। একবার সংক্রমণ হওয়ার পরে একজন মানুষের মধ্যে তার অবশিষ্ট জীবনের জন্য রোগ প্রতিরোধের ক্ষমতা তৈরি হয়। রোগনির্ণয়ের জন্য রক্ত পরীক্ষার প্রয়োজন হয়, যেহেতু এর উপসর্গগুলো অন্যান্য অনেক রোগের উপসর্গগুলোর অনুরূপ। পাঁচটি পরিচিত হেপাটাইটিস ভাইরাসের মধ্যে এটি অন্যতম: এ, বি, সি, ডি, ও ই।
হেপাটাইটিস এ টিকা প্রতিরোধ করার জন্য কার্যকর। কিছু দেশে শিশুদের জন্য এবং আগে টিকা দেওয়া হয় নি এমন অধিকতর ঝুঁকিগ্রস্ত মানুষদের জন্য এটা নিয়মিতভাবে সুপারিশ করা হয়। এটা সারা জীবনের জন্য কার্যকর বলে মনে হয়। প্রতিরোধমূলক অন্যান্য পদক্ষেপের মধ্যে অন্তর্ভুক্ত হল হাত ধোওয়া এবং খাবারকে যথাযথভাবে রান্না করা। কোনো সুনির্দিষ্ট চিকিৎসা নেই, প্রয়োজন অনুযায়ী বমিভাব বা উদরাময়ের জন্য বিশ্রাম ও ওষুধের পরামর্শ দেওয়া হয়। সংক্রমণগুলো সাধারণত সম্পূর্ণরূপে সেরে যায় এবং যকৃতের রোগ অব্যাহত থাকে না। যকৃতের চরম বিকলতা ঘটলে, যকৃত প্রতিস্থাপনের সাহায্যে তার চিকিৎসা করা হয়।
বিশ্বব্যাপী প্রতি বছর প্রায় 1.5 মিলিয়ন উপসর্গযুক্ত ঘটনা ঘটে, এবং সম্ভবত সব মিলিয়ে কয়েক কোটি সংক্রমণ হয়। এটা বিশ্বের সেই সব অঞ্চলে বেশি সাধারণ যেখানে নিকাশী ব্যবস্থা ভাল নয় এবং পর্যাপ্ত নিরাপদ পানি নেই। উন্নয়নশীল বিশ্বে প্রায় 90% শিশু 10 বছর বয়সের মধ্যে সংক্রমণের শিকার হয়, আর তাই প্রাপ্তবয়স্ক হওয়ার আগেই তাদের মধ্যে রোগ প্রতিরোধের ক্ষমতা তৈরি হয়। মাঝারি উন্নত দেশগুলোতে এটা প্রায়ই মহামারি রূপে ঘটে, যেখানে শিশুরা ছোট বয়সে এর সংস্পর্শে আসে না এবং টিকা দেওয়ার প্রথা বহুল-প্রচলিত নয়। 2010 সালে তীব্র হেপাটাইটিস এ-র কারণে 102,000 মানুষের মৃত্যু হয়েছিল। ভাইরাসঘটিত হেপাটাইটিস সম্পর্কে সচেতনতা গড়ে তোলার জন্য প্রতি বছর 28 জুলাই তারিখে বিশ্ব হেপাটাইটিস দিবস অনুষ্ঠিত হয়।
হাক্কানি নেটওয়ার্ক

হাক্কানি নেটওয়ার্ক হল একটি আফগান ইসলামপন্থী সশস্ত্র গোষ্ঠী, যা হাক্কানি উপাধিধারী একটি পরিবারের সদস্যদের নিয়ে গড়ে উঠেছে, যা ১৯৮০–এর দশকের দিকে সোভিয়েত বাহিনীর বিরুদ্ধে লড়াই করার জন্যে আফগানিস্তানে অসম যুদ্ধ করেছিল এবং ২১ শতকে মার্কিন নেতৃত্বাধীন ন্যাটো বাহিনী ও আফগানিস্তানের ইসলামি প্রজাতন্ত্রীয় সরকারের সেনাবাহিনীর বিরুদ্ধে লড়াই অব্যাহত রেখেছিল। দলটি জাতিসংঘ কর্তৃক একটি সন্ত্রাসী সংগঠন হিসেবেও স্বীকৃত এবং এটি তালেবানের একটি "আধা-স্বায়ত্তশাসিত" শাখা হিসেবে বিবেচিত হয়। এটি পূর্ব আফগানিস্তান ও উত্তর-পশ্চিম পাকিস্তানের সীমান্তের ওপারে সবচেয়ে বেশি সক্রিয়। ২০২১ সালে তালেবান কর্তৃক কাবুল দখল করার সময় দলটি কাবুল শহরের নিরাপত্তার দায়িত্বে নিয়োজিত ছিল।
হাক্কানি নেটওয়ার্ক ১৯৭০ সালে জাদারান উপজাতির জিহাদি আমির জালাল উদ্দিন হাক্কানি দ্বারা প্রতিষ্ঠিত হয়েছিল, যিনি ১৯৮০–এর দশকে সোভিয়েতদের বিরুদ্ধে ইউনুস খালিসের মুজাহিদ দলের পক্ষে লড়াই করেছিলেন। জালালউদ্দিন হাক্কানি ২০১৮ সালে মারা যান এবং তার ছেলে সিরাজুদ্দিন হাক্কানি এখন গ্রুপের নেতৃত্ব দেন। হাক্কানি নেটওয়ার্ক ১৯৮০-এর দশকে রিগান প্রশাসনের অধীনে সবচেয়ে অধিক সিআইএ কর্তৃক অর্থায়ন করা সোভিয়েত-বিরোধী গ্রুপের একটি ছিল। যুদ্ধের শেষ পর্যায়ে, হাক্কানি ওসামা বিন লাদেনসহ বিদেশী মুজাহিদিনদের সাথে ঘনিষ্ঠ সম্পর্ক গড়ে তোলেন। তিনি ওসামা বিন লাদেনের ঘনিষ্ঠ পরামর্শদাতাদের একজন হয়ে ওঠেন। এছাড়া হাক্কানি নেটওয়ার্ক ১৯৯৫ সালে তালেবানের প্রতি আনুগত্যের প্রতিশ্রুতি দিয়েছিল এবং তখন থেকে গোষ্ঠীটির একটি ক্রমবর্ধমান সংগঠিত শাখা হয়ে উঠে। তালেবান ও হাক্কানি নেতারা নেটওয়ার্কটির আলাদা অস্তিত্ব অস্বীকার করে বলেন যে এটি তালেবান থেকে আলাদা নয়। ২০১২ সালে মার্কিন যুক্তরাষ্ট্র হাক্কানি নেটওয়ার্ককে একটি সন্ত্রাসী সংগঠন হিসাবে মনোনীত করে। ২০১৫ সালে পাকিস্তান জাতীয় কর্ম পরিকল্পনার অংশ হিসাবে হাক্কানি নেটওয়ার্ককে নিষিদ্ধ করেছিল।
আফগানিস্তানে যুদ্ধের সময় (২০০১-২০২১ খ্রি.) কিছু মারাত্মক হামলার হোতা হিসেবে হাক্কানি নেটওয়ার্ককে দায়ী করা হয়েছিল, যা প্রায়ই আত্মঘাতী বোমা হামলা ব্যবহার করে এবং জটিল হামলা চালাতে সক্ষম হয়। পাকিস্তানি সামরিক সংস্থার সাথে মার্কিন যুক্তরাষ্ট্রের সম্পর্কের বিষয়ে তাদের দীর্ঘ দিন ধরেই সন্দেহ করা হয়েছিল, তবে পাকিস্তান তা অস্বীকার করেছে। আল কায়েদার পাশাপাশশি নেটওয়ার্কটি ভারতের বিরোধী জইশে মোহাম্মদ ও লশকর-ই-তাইয়েবা সাথে ঘনিষ্ঠ সম্পর্ক বজায় রাখে। ওয়াল স্ট্রিট জার্নাল দলটিকে তালেবানের "সবচেয়ে উগ্র এবং সহিংস শাখা" বলে অভিহিত করেছে।
সেলজুক রাজবংশ

সেলজুক রাজবংশ তুর্কি সুন্নী মুসলিম রাজবংশ ছিল , যা কালক্রমে ফার্সি ভাষা ও সংস্কৃতি গ্রহণ করে এবং মধ্যযুগের পশ্চিম ও মধ্য এশিয়ার তুর্কী-ফার্সি ঐতিহ্যে বিশাল অবদান রাখে। বিশাল সেলযুক সাম্রাজ্য ও রুম সুলতানাত দুটিই সেলযুকেরা প্রতিষ্ঠা করে। সাম্রাজ্যটি তার সমৃদ্ধির সবোর্চ্চ শিখরে আনাতোলিয়া থেকে শুরু করে পারস্য পর্যন্ত বিস্তৃত ছিল এবং এটিই ছিল প্রথম ক্রুসেডের অন্যতম লক্ষ্য।
আয়তন

আয়তন একটি সীমাবদ্ধ ত্রি-মাত্রিক স্থানের পরিমাপ, উদাহরণস্বরূপ, কোনও পদার্থ (কঠিন, তরল, গ্যাস, বা প্লাজমা) অথবা আকৃতি যে স্থান গ্রহণ বা ধারণ করে। আয়তনকে প্রায়শই সংখ্যাসূচকভাবে, এসআই লব্ধ একক, ঘন মিটার ব্যবহার করে পরিমাপ করা হয়। একটি ধারকের আয়তন সাধারণত ধারকটির ধারণ ক্ষমতা থেকে বোঝা যায়; অর্থাৎ তরল বা গ্যাসের পরিমাণ যা ধারকটি ধরে রাখতে পারে, ধারকটি কতখানি জায়গা নিয়ে আছে তা দিয়ে বোঝা যায় না।
ত্রিমাত্রিক গাণিতিক আকারগুলিও আয়তন আছে। কিছু সাধারণ আকারের যেমন নিয়মিত, সরল-প্রান্তযুক্ত এবং বৃত্তাকার আকারগুলির আয়তন পাটীগণিত সূত্র ব্যবহার করে সহজেই গণনা করা যায়। আকারের সীমানার জন্য কোনও সূত্র উপস্থিত থাকলে জটিল আকারগুলির আয়তন ইন্টিগ্রাল ক্যালকুলাস দিয়ে গণনা করা যেতে পারে। এক-মাত্রিক আকার (যেমন রেখা) এবং দ্বি-মাত্রিক আকারের (যেমন বর্গক্ষেত্র) আয়তন ত্রি-মাত্রিক স্থানে শূন্য হয়।
শক্ত বস্তুর আয়তন (নিয়মিত বা অনিয়মিত আকারের যাই হোক না কেন) নির্ধারণ করা যায় তরল স্থানান্তর দ্বারা। গ্যাসের আয়তন নির্ধারণের জন্যও তরল স্থানচ্যুতি ব্যবহার করা যেতে পারে। দুটি পদার্থের সম্মিলিত আয়তন সাধারণত যে কোন একটি পদার্থের আয়তনের চেয়ে বেশি হয়। তবে, কখনও কখনও একটি পদার্থ অন্যটিতে দ্রবীভূত হয়ে যায়,
এবং এই জাতীয় ক্ষেত্রে সম্মিলিত আয়তন যোজনীয় নয়।
" ডিফারেনশিয়াল জ্যামিতি " তে, আয়তন আকারের মাধ্যমে আয়তন প্রকাশ করা হয়, এবং এটি বিশ্বব্যাপী গুরুত্বপূর্ণ রিমানিয়ান অপরিবর্তিত।
" তাপগতিবিজ্ঞানে ", আয়তন হল একটি মৌলিক পরামিতি, এবং চাপের যুগ্ম পরিবর্তনীয়।
দৈর্ঘ্যের যে কোনও একক আয়তনের সাথে সম্পর্কিত একক দেয়: একটি ঘনবস্তুর আয়তন তার বাহুপার্শ্বের প্রদত্ত দৈর্ঘ্য থেকে মাপা যাবে। উদাহরণস্বরূপ, এক ঘন সেন্টিমিটার (সেমি) এমন ঘনকের আয়তন, যার ধারগুলির দৈর্ঘ্য এক সেন্টিমিটার (১ সেমি) করে।
আন্তর্জাতিক একক পদ্ধতি (এসআই) তে, আয়তনের মানক এককটি ঘনমিটার (মি)। মেট্রিক একক পদ্ধতিতে আয়তনের একক হল লিটার (এল), যেখানে এক লিটার হল একটি ১০-সেন্টিমিটার ঘনকের আয়তন। এইভাবে
তাই
অল্প পরিমাণে তরল প্রায়শই মিলিলিটার দিয়ে পরিমাপ করা হয়, যেখানে
একইভাবে, বেশি পরিমাণের আয়তন মেগালিটারে পরিমাপ করা যেতে পারে, যেখানে
ঘন ইঞ্চি, ঘন ফুট, ঘন গজ, ঘন মাইল, চা চামচ টেবিল চামচ, তরল আউন্স, তরল ড্রাম, গিল, পিন্ট, কোয়ার্ট, গ্যালন, মিনিম, ব্যারেল, কর্ড, পেক, বুশেল, হগসহেড, একর-ফুট এবং বোর্ড ফুট সহ আয়তনের অন্যান্য প্রচলিত এককগুলিও ব্যবহৃত হয়।
অ্যানা চ্যাপম্যান

অ্যানা চ্যাপম্যান, (; জন্মঃ অ্যানা ভাসিল’ইভনা কাসচাইএঙ্কো ; ২৩ ফেব্রুয়ারি, ১৯৮২) যুক্তরাষ্ট্রে গ্রেপ্তার হওয়া রাশিয়ার একজন গুপ্তচর যিনি যুক্তরাষ্ট্রের নিউইয়র্কে বসবাস করতেন। ২৭ জুন, ২০১০ সালে নিউইয়র্ক সিটির ম্যানহাটান থেকে অন্য আরো নয়জনের সাথে তাকে গেফতার করা হয়, অবৈধভাবে রাশিয়ান ফেডারেসন’স এক্সটারনাল ইন্টেলিজেন্স এর হয়ে যুক্তরাষ্ট্রের বিরুদ্ধে গুপ্তচরাবৃত্তি করার জন্য। বিচারে অ্যানাকে যুক্তরাষ্ট্রে বসবাস করে প্রধান বিচারপতিকে না জানিয়ে বিদেশী সংস্থার হয়ে গুপ্তচরাবৃত্তির অভিযোগে অভিযুক্ত করা হয়। ২০১০ সালের ৮ জুলাই যুক্তরাষ্ট্র ও রাশিয়ার বন্দি বিনিময় চুক্তির অওতায় যুক্তরাষ্ট্র অ্যানাসহ বাকী নয়জনকে রাশিয়ায় ফেরত পাঠায় এবং রাশিয়া তাদের হাতে বন্দি থাকা চার মার্কিন গোয়েন্দাকে যুক্তরাষ্ট্রে ফেরত পাঠায়।
মার্কিন কর্তৃপক্ষের মতে, অ্যানা ভাসিল’ইভনা কাসচাইএঙ্কো ভলগোগ্রেদে জন্মগ্রহণ করেন। তার পিতা ছিলেন কেনিয়ার নাইরোবীর সোভিয়েত দূতাবাসের একজন কর্মকর্তা। অ্যানার সাবেক ব্রিটিশ স্বামীর তথ্যানুসারে, অ্যানার বাবা ছিলেন কেজিবির একজন উচ্চপদস্থ কর্মকর্তা যদিও এটি গোপন ছিল। তিনি আরো বলেন, অ্যানা মস্কো বিশ্ববিদ্যালয় থেকে তার স্নাতোবত্তর ডিগ্রি অর্জন করেন। অন্যন্য সূত্রমতে অ্যানা রাশিয়ার পিপল’স বিশ্ববিদ্যালয় থেকে তার স্নাতোকত্তর সম্পন্ন করেন।
চ্যাপম্যান ২০০৩ অথবা ২০০৪ সালে লন্ডনে চলে যান। সেখানে তিনি নেটজেন, বারক্লে ব্যাংক ও আরো অন্য কয়েকটি কম্পানিতে কাজ করতেন।
২০০১ সালে লন্ডনের ডকল্যাণ্ডের এক রোভ পার্টিতে অ্যানার সাথে অ্যালেক্স চ্যাপম্যানের সাক্ষাত হয় এর কিছুদিন পরই তারা মস্কোতে বিয়ে করেন। এর কারণে তিনি রাশিায়া-ব্রিটিশ দৈত্ব নাগরিকত্ব পান এবং সেই সাথে একটি ব্রিটিশ পাসপোর্ট। এরপর অ্যানা নিউইয়র্কে গ্রেফতার হওয়ার পর অ্যালেক্স মিডিয়া ব্যক্তিত্ত ম্যাক্স ক্লিফোর্ড কে বিয়ে করেন এবং দৈনিক টেলিগ্রাফ পত্রিকার কাছে তার গল্প বিক্রি করেন।
নিউইয়র্কে তিনি ২০ এক্সচেঞ্জ প্লেসে থাকতেন, যেটা ম্যানহাটনের কাছে উয়ালস্ট্রিট থেকে এক ব্লক দূরে অবস্থিত। অ্যানার লিংকডিন প্রোফাইলমতে, তিনি প্রোপার্টি ফাইন্ডার এরএলসি. নামক এক কম্পানির সিইও ছিলেন। যে কম্পানিটি ওয়েবসাইটের মাধ্যমে রিয়ের এস্টেটের ব্যবসা করত। অ্যালেক্স বলেন, অ্যানা তাকে বলেছিল এই কম্পানিটি প্রথম কয়েক বছর লোকসানের মধ্যে পরেছিল এবং তারপর হঠাৎ ২০০৯ সালের দিকে এই কম্পানিতে ৫০ জনের অধিক লোক যোগ দেন এবং তাদের ব্যবসা বাড়তে থাকে।
তার সাথে নিউইয়র্কের এক রেস্তোরার মালিক মিচ্যাল বিটানের কয়েকবার দেখা করার অভিযোগ রয়েছে। পরবর্তীতে অ্যানা তার যুক্তরাষ্ট্র জীবন সম্পর্কে চার্লস ডিকেন্সকে বলেন, “এটা ছিল সর্বশ্রেষ্ঠ সময়, এটা ছিল কঠিন সময়।”
২০১০ সালের ডিসেম্বরের শেষ দিকে অ্যানা রাশিয়ার ইয়ং গার্ডের জন সমাবেশে যোগ দেন। সংস্থার তথ্যমতে তিনি ইয়ং গার্ডের উপদেষ্টার দায়িত্ব গ্রহণ করেন। ২০১১ সালের ২১ ফেব্রুয়ারি , চ্যাপম্যান রাশিয়ার একটি সপ্তাহিক টেলিভিশন অনুষ্ঠান উপস্থাপনা করা শুরু করেন যার নাম ছিলসিক্রেট অফ দ্য ওয়ার্ল্ড ফর আরইএন টিভি। ২০১১ সালের জুনে তিনি “ভেনচর বিজনেস নিউজ” নামে একটি ম্যাগাজিনের সম্পাদিকার দায়িত্ব পেয়েছিলেন।
লিউ হুলান

লিউ হুলান (刘胡兰, ১৯৩২-১৯৪৭) চীনের সিভিল যুদ্ধ চলাকালে কমিউনিস্ট পার্টির একজন গুপ্তচর ছিলেন। এই যুদ্ধ “কমিনটাঙ্গ” ও কমিউনিস্ট পার্টির মধ্যে চলছিল। ১৯৩২ সালে লিউ হুলান শানসি প্রদেশের ওয়েনসুই জেলার ইউয়ুনচৌশি গ্রামে জন্মগ্রহণ করেন। ১৯৪৬ সালে তিনি চীনের কমিউনিস্ট পার্টিতে যোগদান করেন এবং এর পরপরই তিনি স্বাধীনতা আন্দোলনকারী একটি নারী সংগঠনে যোগ দেন। তিনি ইউয়ুনচৌশি গ্রামের সকলকে কমিউনিস্ট পার্টিকে সাহায্য করার জন্য উদ্ভূত করেছিলেন।
তিনি যুদ্ধের সময় বিভিন্ন ধরনের কাজ করেছেন যেমন, কমিউনিস্ট পার্টির যোদ্ধাদের জন্য খাবার, গামবুট, পোশাক ও তথ্য আদান-প্রদান ইত্যাদি।
১৯৪৭ সালের ১২ জানুয়ারি কাউমিনটেং বাহিনী ইউয়ুনচৌশি গ্রামে অভিযান চালায়। সেখানে গ্রাম-প্রধান তার সাথে বিশ্বাসঘাতকতা করে লিউ হুলানকে ধরিয়ে দেন। তখন তার বয়স ছিল মাত্র ১৪ বছর। এরপর তাকে হত্যা করা হয়।
স্টিভ ডেভিস

স্টিফেন জেমস ডেভিস (; জন্ম: ৯ এপ্রিল, ১৯৫২) লন্ডনের হ্যামারস্মিথ এলাকায় জন্মগ্রহণকারী টেস্ট ক্রিকেট পরিচালনায় নিযুক্ত সাবেক অস্ট্রেলীয় আম্পায়ার। এপ্রিল, ২০০৮ সালে আইসিসি’র সেরা আম্পায়ার তালিকায় অন্তর্ভুক্ত হন স্টিভ ডেভিস।
হোবার্টে অনুষ্ঠিত নিউজিল্যান্ড বনাম অস্ট্রেলিয়ার মধ্যকার প্রথম টেস্টের মাধ্যমে আন্তর্জাতিক ক্রিকেটে আম্পায়ার হিসেবে প্রবেশ করেন। ২৭ নভেম্বর-১ ডিসেম্বর, ১৯৯৭ তারিখে অনুষ্ঠিত বৃষ্টিবিঘ্নিত ঐ খেলায় দুই নিউজিল্যান্ডীয়ের দৃঢ়তায় অস্ট্রেলিয়ার নিশ্চিত বিজয়কে ড্রয়ে রূপান্তরিত হবার দৃশ্য মাঠে থেকে পর্যবেক্ষণ করেন তিনি। ২০০২ সাল থেকে টেস্ট ক্রিকেটসহ আন্তর্জাতিক ক্রিকেট কাউন্সিলের নিয়ন্ত্রণাধীন সহযোগী সদস্যদেশের খেলাও পরিচালনা করেছেন। ২২-২৬ নভেম্বর, ২০০১ তারিখে হোবার্টে অনুষ্ঠিত বৃষ্টিবিঘ্নিত নিউজিল্যান্ড-অস্ট্রেলিয়ার খেলা ড্র হয়। কিন্তু তিনি হাঁটুর আঘাতে মাঠ ছাড়তে বাধ্য হন ও স্থানীয় আম্পায়ার জন স্মিটন ২য় দিনে তার স্থলাভিষিক্ত হন।
২০০৭ সালের ক্রিকেট বিশ্বকাপে ডেভিস তিনটি খেলা পরিচালনা করেন। এরপর ২০০৮ সালে আইসিসি’র সেরা আম্পায়ার তালিকায় তিনি অন্তর্ভুক্ত হন।
৩ মার্চ, ২০০৯ তারিখে পাকিস্তানের লাহোরে একদল সশস্ত্র বন্দুকধারী শ্রীলঙ্কা ক্রিকেট দলের উপর আক্রমণ চালায়। এতে খেলা পরিচালনাকারী কর্মকর্তা হিসেবে সাইমন টাওফেলসহ তিনিও আক্রান্ত হন। পরবর্তীতে সাইমন টাওফেল, ক্রিস ব্রডের সাথে তিনিও পাকিস্তানি নিরাপত্তারক্ষীদেরকে এ ঘটনার জন্য দোষারোপ করেন।
৯ মার্চ, ২০১১ তারিখে ডেভিস তার শততম একদিনের আন্তর্জাতিক ক্রিকেট খেলা পরিচালনা করেন। ২০১১ সালের ক্রিকেট বিশ্বকাপের গ্রুপ পর্বে ভারত বনাম নেদারল্যান্ডসের মধ্যকার এ খেলাটি নয়াদিল্লির ফিরোজ শাহ কোটলা স্টেডিয়ামে অনুষ্ঠিত হয়েছিল। ২০১৫ সালের ক্রিকেট বিশ্বকাপ প্রতিযোগিতায় খেলা পরিচালনার জন্য ২০জন আম্পায়ারের একজন হিসেবে মনোনীত হন তিনি।
মে, ২০১৫ সালে ইংল্যান্ড বনাম নিউজিল্যান্ডের মধ্যকার ওডিআই সিরিজ চলাকালে ২৫-বছরের বর্ণাঢ্যময় আম্পায়ার জীবনের সমাপ্তির ঘোষণা দেন। ১৭ জুন, ২০১৫ তারিখে নটিংহামের ট্রেন্ট ব্রিজে সফরকারী নিউজিল্যান্ডের বিপক্ষে ইংল্যান্ডের মধ্যকার খেলাটি ছিল তার শেষ খেলা পরিচালনা করা।
১৬ সেপ্টেম্বর, ২০১৫ তারিখ পর্যন্ত স্টিভ ডেভিসের আন্তর্জাতিক ক্রিকেট খেলা পরিচালনার পরিসংখ্যান নিম্নরূপ:-
ইউনিফাইড এক্সটেনসিবল ফার্মওয়্যার ইন্টারফেস

ইউনিফাইড এক্সটেনসিবল ফার্মওয়্যার ইন্টারফেস একটি বৈশিষ্ট্য যা অপারেটিং সিস্টেম ও প্ল্যাটফর্ম ফার্মওয়্যার এর মধ্যবর্তী সফটওয়্যার ইন্টারফেস হিসেবে কাজ করে। ইউইএফআই বায়োসকে প্রতিস্থাপন করার জন্য তৈরি হয়েছে।
১৯৯০ এর দশকের মধ্যবর্তী সময়ে ইন্টেল-এইচপি ইটানিয়াম সিস্টেম তৈরির সময় এক্সটেনসিবল ফার্মওয়্যার ইন্টারফেস ধারণার উদ্ভব হয়। বৃহত্তর সার্ভার প্ল্যাটফর্মের জন্য বায়োসের সীমাবদ্ধতাসমূহ অগ্রহণযোগ্য ছিল।
বারতিৎসু

বারতিৎসু একটি সংকর মার্শাল আর্ট এবং আত্মরক্ষা পদ্ধতি যেটি ১৮৯৮-১৯০২ সালের দিকের সময়ে ইংল্যান্ডে উন্নতি লাভ করে। ১৯০১ সালে স্যার আর্থার কোনান ডয়েল, শার্লক হোমস রহস্য গল্পে লেখক (বারিৎসু হিসাবে) এটাকে অমরত্ব দান করে। ২০ শতকের অধিকাংশ জুড়ে সুপ্ত থাকলেও ২০০২ সাল থেকে এটি পুনরুজ্জীবিত হয়।
জো রুট

জোসেফ এডওয়ার্ড রুট (; জন্ম: ৩০ ডিসেম্বর, ১৯৯০) দক্ষিণ ইয়র্কশায়ারের শেফিল্ড এলাকার ডোরেতে জন্মগ্রহণকারী বিখ্যাত ইংরেজ ক্রিকেটার। ইংল্যান্ড ক্রিকেট দলের পক্ষ হয়ে ডানহাতি ব্যাটসম্যান ও মাঝে মাঝে অফ-স্পিনারের ভূমিকায় অবতীর্ণ হন তিনি; যা সাবেক ইংল্যান্ড দলনেতা মাইকেল ভনের মাঝে দেখা যায়। লক্ষ্যণীয় যে, রুট ভনের ভক্ত ও তাকে অনুসরণ করেই ক্রিকেট খেলায় উজ্জ্বীবিত হয়েছেন তিনি। রুট ও ভন - উভয়েই শেফিল্ড কলেজিয়েট ক্রিকেট ক্লাবে খেলা শুরু করেছিলেন। অধিকাংশ সময়ই মাঝারিসারির ব্যাটসম্যান হিসেবে মাঠে নেমে থাকেন। প্রথম-শ্রেণীর কাউন্টি ক্রিকেটে ইয়র্কশায়ার কাউন্টি ক্রিকেট ক্লাবে খেলে থাকেন জো রুট। একসময় টেস্ট ক্রিকেট র‌্যাঙ্কিংয়ে তিনি বিশ্বের ১নং ব্যাটসম্যান ছিলেন।
রুটের ভাই বিলি এমসিসিতে তরুণ ক্রিকেটার হিসেবে খেলছেন। তিনি হেলেন ও ম্যাট দম্পতির জ্যেষ্ঠ সন্তান। তার দাদা জিওফ রুট অনেক বছর ইয়র্কশায়ার লীগে রথারহ্যাম ক্রিকেট ক্লাবের অধিনায়ক ছিলেন। কিন্তু জো তার বাবার পদাঙ্ক অনুসরণ করে শেফিল্ড কলেজিয়েট ক্রিকেট ক্লাবে যোগ দেন। সেখানে ইয়র্কশায়ারের তরুণ বয়সীদের কোচের নজর কাড়েন ও ১১ বছর বয়সে ইয়র্কশায়ার স্কুলস’ দলে খেলেন। নর্থ নটিংহ্যামশায়ারের ওয়ার্কসপ কলেজে অধ্যয়ন করে সেখানে থেকে ক্রিকেটের উপর বৃত্তি লাভ করেন। প্রথম মৌসুমেই তিনি দুই হাজারের অধিক রান করেন ৫০-এরও বেশি গড়ে। এরপর তিনি সর্বকনিষ্ঠ খেলোয়াড় হিসেবে ইয়র্কশায়ার ক্রিকেট একাডেমি থেকে ১৩ বছর বয়সে বৃত্তি লাভ করেন। ২০০৫ সালে ডেইলি টেলিগ্রাফের বানবুরি উৎসবের বৃত্তিপ্রাপক হন।
২০১২-১৩ মৌসুমে ভারত সফরে রুট মনোনীত হন। নাগপুরে অনুষ্ঠিত ৪র্থ টেস্টের মাধ্যমে অভিষেক ঘটে তার। সাবেক ইংরেজ অল-রাউন্ডার পল কলিংউডের কাছ থেকে ৬৫৫তম খেলোয়াড় হিসেবে ক্যাপ নেন। ৬ নম্বরে ব্যাটিংয়ে নেমে ২২৯ বলের সাহায্যে ৭৩ রান করেন। কেভিন পিটারসনের সাথে তিনিও দলের সর্বোচ্চ রান সংগ্রহকারী হিসেবে দলের মোট রান সংখ্যাকে ৩৩০-এ নিয়ে যান। এরপর তিনি পিযুষ চাওলা’র হাতে কট এন্ড বোল্ড হন। দ্বিতীয় ইনিংসে অপরাজিত ২০ রান করে দলকে ড্রয়ের পথে নিয়ে যান যাতে দলের জয়ের জন্য ১৯৮৪-৮৫ মৌসুমের পর রেকর্ডসংখ্যক রান করতে হতো।
২০ ডিসেম্বর, ২০১৪ তারিখে ২০১৫ সালের ক্রিকেট বিশ্বকাপে অংশগ্রহণের জন্য ইংল্যান্ড তাদের ১৫-সদস্যের চূড়ান্ত তালিকা প্রকাশ করে।
১ মার্চ, ২০১৫ তারিখে ওয়েলিংটন ওয়েস্টপ্যাক স্টেডিয়াম অনুষ্ঠিত গ্রুপ পর্বের ৪র্থ খেলায় শ্রীলঙ্কা দলের বিপক্ষে ১০৮ বলে ১২১ রান করেন। এরফলে ডেভিড গাওয়ারকে পাশ কাটিয়ে বিশ্বকাপে সর্বকনিষ্ঠ ইংরেজ ক্রিকেটার হিসেবে সেঞ্চুরি করেন। এছাড়াও খেলায় তিনি তার সর্বোচ্চ সংগ্রহ করেন। কিন্তু, লাহিরু থিরিমানে (১৩৯*) ও কুমার সাঙ্গাকারার (১১৭*) নৈপুণ্যে তার দল ৯ উইকেটের ব্যবধানে শোচনীয়ভাবে পরাজিত হয়।
২০১৪ সালে মার্টিন ক্রো টেস্ট ক্রিকেটের তরুণ চার ফ্যাবের অন্যতম হিসেবে স্টিভ স্মিথ, কেন উইলিয়ামসন ও বিরাট কোহলি’র সাথে তাকেও অন্তর্ভুক্ত করেন।
ভিয়োলেট জাবো

ভিয়োলেট রিনি এলিজাবেথ বাশেল জাবো (২৬ জুন, ১৯২১ - ৫ ফেব্রুয়ারি, ১৯৪৫) ছিলেন দ্বিতীয় বিশ্বযুদ্ধের সময়কার ফ্রেন্স-ব্রিটিশ গুপ্তচর।
ভিয়োলেট জাবো ২৬ জুন, ১৯২১ সালে প্যারিসে জন্মগ্রহণ করেন। তার বাবা ছিলেন একজন ব্রিটিশ ট্যাক্সি চালক এবং মা ছিলেন ফ্রেঞ্চ। প্রথম বিশ্বযুদ্ধের সময় তাদের দুজনের সাক্ষাত হয়েছিল। ভিয়োলেট তার বাবা মায়ের দ্বিতীয় সন্তান। এগারো বছর বয়সে তার পরিবার প্যারিস থেকে লন্ডনে চলে যায়। সেখানে তিনি ব্রিক্সটন সেকেন্ডারি বিদ্যালয়ে ভর্তি হন। চৌদ্দ বছর বয়সে ভিয়োলেট বিদ্যালয় ত্যাগ করেন এবং ব্রিক্সটনে একটি হেয়ার ড্রেসার সেন্টারে সহকারী হিসেবে কাজ নেন। এরপর তিনি অক্সফোর্ডের স্ট্রিট শাখায় তিনি ওয়েলওর্থের একটি ডিপার্টমেন্টের বিক্রয় সহকারী হিসেবে কাজ করেন।
১৯৪০ সালে লন্ডনে তার সাথে হাঙ্গেরিয়ান বংশোদ্ভুত ফ্রাঞ্চ সেনাবাহিনীর অফিসার অ্যাতানি জাবোর সাথে সাক্ষাত হয়। অ্যাতানির সাথে ৪২ দিন প্রেম করার পর ১৯৪০ সালের ২১ আগস্ট তার বিয়ে করেন। বিয়ের সময় ভিয়োলেটের বয়স ছিল ১৯ বছর এবং অ্যাতানির বয়স ছিল ৩১ বছর। বিয়ের পরের বছরই অ্যাতানিকে উত্তর আফ্রিকা পাঠানো হয় “এল অ্যালাম্যাইনের” যুদ্ধে অংশ নেওয়ার জন্য। ৮ জুন, ১৯৪২ সালে তাদের একমাত্র কন্যা তানিয়ার জন্ম হয়। এর কিছুদিন পর অক্টোবর, ১৯৪২ সালে তার স্বামী অ্যাতানি “এল অ্যালাম্যাইনে” জার্মানিদের বিরুদ্ধে যুদ্ধে কাধেঁ চোট পেয়ে মৃত্যুবরণ করেন। অ্যাতানি মৃত্যুর আগে তার মেয়ে তানিয়াকে দেখে যেতে পারেননি। তার স্বামীর মৃত্যুই তাকে যুদ্ধে অংশ নিতে প্রেরণা যুগিয়েছিল। ১৯৪১ সালে তিনি আগে থেকেই অক্সিলারি টেরিটোরিয়াল সার্ভিসের সদস্য ছিলেন এবং এরপর তিনি “বিশেষ অপারেশন এক্সিকিউটিভে” যোগ দেন।
টম্বস্টোন

টম্বস্টোন, যুক্তরাষ্ট্রের আরিজোনা অঙ্গরাজ্যের কচিজ কাউন্টিতে অবস্থিত একটি পশ্চিমা শহর। ১৮৭৯ সালে এডোয়ার্ড সিফলিন এটি প্রতিষ্ঠা করেন। এর আগে শহরটি পিমা কাউন্টির অন্তর্ভুক্ত ছিল। এটি আমেরিকার বুনো পশ্চিমের অন্যতম একটি পুরুনো শহর। ১৮৭৭ থেকে ১৮৯০ সালের মধ্যে এখানকার খনি থেকে যে রুপা উত্তোলন হতো তার প্রবৃদ্ধি হয়েছিল, ইউএসডি $৪০ থেকে $৮০। এটি আরিজোনার সবচেয়ে বড় রৌপ্য উত্তোলন কেন্দ্র ছিল। ফলে ৭ বছরের মধ্যেই এই শহরের জনসংখ্যা ১০০ থেকে ১৪,০০০ এ উন্নীত হয়েছিল। ১৮৮১ সালে শহরটি কচিজ কাউন্টিতে সরকারি ভাবে নতুন আসন হিসেবে প্রতিষ্ঠিত হয়।
এই শহরের কিছু কিছু সম্পদ জাতীয় ঐতিহাসিক সম্পদ হিসেবে তালিকাভুক্ত হয়েছে।
ঐতিহাসিক গুরত্তের কারণে টম্বস্টোন নিয়ে অনেক চলচ্চিত্র, টেলিভিশন সিরিজ ও গান নির্মিত হয়।
টম্বস্টোন নিয়ে অনেক ওয়েস্টার্ন চলচ্চিত্র নির্মিত হয়েছে। তার মধ্যে উল্লেখযোগ্য হলো:
ওয়াদি আল-বাইদা

ওয়াদি আল-বাইদা, মদিনায় অবস্থিত একটি উপত্যকা। এটি পৃথিবীর অন্যতম দর্শনীয় এবং বিস্ময়কর স্থান। হজ্জ ও ওমরার সময় অন্যন্য তীর্থযাত্রীদের পাশাপাশি স্থানীয়রাও এই উপত্যকায় বেড়াতে আসে। এই উপত্যকাকে ওয়াদি-ই-জীনও বলা হয়ে থাকে। উপত্যকাটি মসজিদে নববীর উত্তর পশ্চিম দিকে প্রায় ৩০ কিলোমিটার দূরে অবস্থিত। আল-বাইদার চরপাশ অসংখ্য পাহাড় দিয়ে ঘেরা।
ওয়াদি আল-বাইদা নিয়ে যে কাহিনী প্রচলিত তা হলো, এই উপত্যকায় জীনরা বসবাস করেন। একসময় বিশ্ব নবী মোহাম্মদ (সাঃ) উপত্যকায় জীনদের সাথে একটি বৈঠক করেন। যেখানে তিনি জীনদের সাথে চুক্তি করেন তারা মানুষের কোন ক্ষতি করবে না। কথিত আছে এই উপত্যকায় কোন গাড়ির ইঞ্জিন বন্ধ অবস্থায় রাখলে সেটি নিজে নিজেই চালু হয়ে যায় এবং মদিনার দিকে ফিরে আসতে থাকে। বিজ্ঞানীদের মতে, এ উপত্যকার চারপাশের পাহাড়ে চৌম্বকীয় শক্তির কারণে এমনটি হয়ে থাকে।
প্রাচীন ইতিহাস
ওয়াদি আল বাইদার এলাকা হাজার বছরের পুরোনো ভূ-প্রাকৃতিক পরিবর্তনের সাক্ষী। এটি এমন একটি অঞ্চল যেখানে জ্বালামুখী লাভার প্রবাহ (হররা) এবং শুষ্ক, উর্বর ভূখণ্ড একসঙ্গে দেখা যায়। প্রাচীনকালে এই এলাকা বণিকদের জন্য একটি গুরুত্বপূর্ণ পথ ছিল, যা মদিনা থেকে লোহিত সাগরের বন্দর পর্যন্ত বিস্তৃত ছিল। এই পথগুলো আরবের পুরনো বাণিজ্যিক এবং সাংস্কৃতিক বিনিময়ের একটি অংশ ছিল।
ভৌগোলিক বৈশিষ্ট্য
ওয়াদি আল বাইদার ভূগোল বিস্ময়কর। এখানে থাকা "রিভার্স গ্রাভিটি" বা "এন্টি-গ্রাভিটি হিল" এর কারণে এটি বিশেষভাবে পরিচিত। এই স্থানে, যানবাহন বা পানি ঢালু উপরে উঠতে দেখা যায়, যা আসলে একটি অপটিক্যাল ইল্যুশন। এই স্থানটি প্রাকৃতিক সৌন্দর্য এবং আকর্ষণীয় বৈজ্ঞানিক বৈশিষ্ট্যের জন্য বিখ্যাত।
ইসলামী ইতিহাস
ওয়াদি আল বাইদার অবস্থান ইসলামের ইতিহাসের সঙ্গেও জড়িত। মদিনা শহর, যা ইসলামের দ্বিতীয় পবিত্রতম স্থান, এই অঞ্চলের নিকটবর্তী। এই অঞ্চলের পরিবেশ এবং প্রাকৃতিক সম্পদ মদিনার ঐতিহাসিক গঠনে ভূমিকা রেখেছে। আরব উপদ্বীপে পরিবেশ এবং প্রাকৃতিক জলাধারের গুরুত্ব ইসলামী ইতিহাসে উল্লেখযোগ্য।
আধুনিক পর্যটন ও গবেষণা
বর্তমানে ওয়াদি আল বাইদা একটি পর্যটন কেন্দ্র হিসেবে পরিচিত। সৌদি আরব সরকারের "ভিশন ২০৩০" পরিকল্পনার অংশ হিসেবে এই ধরনের ঐতিহাসিক এবং প্রাকৃতিক স্থানগুলোর উন্নয়নে বিশেষ মনোযোগ দেওয়া হচ্ছে। পর্যটকরা এখানে এসে প্রাকৃতিক দৃশ্য, স্থানীয় ঐতিহ্য এবং অপটিক্যাল ইল্যুশনের অভিজ্ঞতা নেন।
এটি সৌদি আরবের পরিবেশ এবং ঐতিহাসিক সংরক্ষণের এক অন্যতম উদাহরণ। ভবিষ্যতে এখানে আরও গবেষণা এবং উন্নয়নের সম্ভাবনা রয়েছে, যা সৌদি আরবের প্রাচীন ইতিহাস এবং প্রাকৃতিক ঐতিহ্যকে আরও বিস্তৃত করবে।
লেনোভো

লেনোভো গ্রুপ লিমিটেড একটি চীনা বহুজাতিক প্রযুক্তি প্রতিষ্ঠান। এর সদর দপ্তর বেইজিং এবং নর্থ ক্যারোলাইনায়। এটি পার্সোনাল কম্পিউটার, ট্যাবলেট কম্পিউটার, স্মার্টফোন, ওয়ার্কস্টেশন, সার্ভার, ইলেক্ট্রনিক স্টোরেজ ডিভাইস এবং স্মার্ট টেলিভিশন বিক্রয় করে। বিক্রির হিসাবে ২০১২ সালে লেনোভো ছিল বিশ্বের দ্বিতীয় বৃহত্তম কম্পিউটার বিক্রেতা। পৃথিবীর ৬০টি দেশে এর কার্যক্রম আছে এবং ১৬০টি দেশে পণ্য বিক্রয় করে।
২০০৫ সালে লেনোভো আইবিএম এর পিসি অংশ কিনে নেয়।
২০০৮ সালে লেনোভো তার স্মার্টফোন এবং ট্যাবলেট ডিভিশন বিক্রি করে দেয় এবং ২০০৯ সালে আবার কিনে নেয়।
বাঘ ছাগল খেলা

বাঘ ছাগল খেলা, গ্রামীণ বাংলাদেশের একটি জনপ্রিয় খেলা। এই খেলা সাধারনত শিশুরা খেলে থাকে। বাংলাদেশের গ্রামাঞ্চলে ছেলে ও মেয়ে উভয়ই এ খেলা খেলে থাকে। এই খেলাটি কোন কোন জায়গায় অ্যাঙ্গা অ্যাঙ্গা খেলা নামেও পরিচিত।
বাঘ ছাগল খেলায় প্রথমে মাটিতে দাগ কেটে বৃত্ত তৈরি করা হয়। এরপর দল থেকে একজনকে বাঘ নির্বাচন করা হয় এবং দলের বাকী খেলোয়াড় ছাগল হিসেবে বৃত্তের ভেতর অবস্থান করে। বাঘের কাজ হলো বৃত্তের বাইরে থেকে, বৃত্তের ভেতর আক্রমণ করা এবং একটি ছাগল ছিনিয়ে নেয়া। এভাবে বাঘ একজন একজন করে নিয়ে তার দল ভারী করে। শেষ পর্যন্ত যে ছাগল বৃত্তের ভেতরে টিকে থাকতে পারে, সে পরবর্তী দানের জন্য বাঘ নির্বাচিত হয়।
বাঘ, ছাগদলকে আক্রমণ করার সময় বিভিন্ন রকম কৌশল অবলম্বন করে। এবং কোন ছাগলকে আক্রমণ করলে ছাগদলের অন্য সদস্যরা তাকে টেনে ধরে রাখে। খেলা চলতে থাকে দুই পক্ষের কথোপকথনের মধ্য দিয়ে, বাঘ প্রথমে কান্নাজড়িত কণ্ঠে বলতে থাকে, অ্যাঙ্গা, অ্যাঙ্গা। এরপর ছাগলরা সমস্বরে বলে, “কান্দো ক্যান?” এভাবে কথোপকথনের মাঝেই বাঘ ছাগদলকে আক্রমণ করে।
মল

মল বা বিষ্ঠা () হল কোন প্রাণীর পরিপাক প্রক্রিয়ার মাধ্যমে সৃষ্ট বর্জ্য পদার্থ যা পায়ূ পথে দেহ থেকে নিষ্ক্রান্ত হয়। এই নিষ্ক্রমণ প্রক্রিয়াকে মলত্যাগ বলা হয়। জীবন ধারণের জন্য প্রাণী খাদ্যগ্রহণ করে যা পরিপাক ক্রিয়ার মধ্য দিয়ে শরীরে হজম হয়। হজম প্রক্রিয়ার মাধ্যমে জটিল খাদ্য সরল হয়। সরল দ্রবণীয় খাদ্য শোষিত হয়ে রক্তে চলে যায়। যে অংশ হজম হয় না তা মল বা বিষ্ঠা হিসাবে শরীর থেকে বর্জিত হয়। খাদ্যের অপাচ্য অংশ বিভিন্ন রকম ব্যাকটেরিয়া, শ্নেষ্মা ইত্যাদি নিয়ে বৃহদন্ত্রের মধ্যে মল তৈরি করে। সাধারণত ২৪ ঘণ্টার মধ্যে মল মলাশয়ে এসে জমা হয়। সেখান থেকে পায়ু দিয়ে দেহের বাইরে পরিত্যক্ত হয়।
মল সাধারণত দুর্গন্ধযুক্ত হয়। মলের আলাদা দুর্গন্ধের কারণ হল ব্যাক্টেরিয়ার সংক্রমণ। ব্যাকটেরিয়ার সংক্রমণের ফলে মলে বিভিন্ন সালফার ঘটিত গ্যাস যেমন হাইড্রোজেন সালফাইড উৎপন্ন হয় যা দুর্গন্ধের অন্যতম উৎস। মসলাযুক্ত খাবার অধিকাংশ ক্ষেত্রেই সঠিকভাবে পরিপাক হয় না এবং মলের সাথে বেরিয়ে এসে আলাদা গন্ধের সৃষ্টি করে।
প্রাণী যে খাদ্য গ্রহণ করে পরিপাকের পর তার অবশিষ্টাংশ বর্জ্য বা মল হিসেবে নির্গত হয়। যদিও খাদ্যের বেশিরভাগ পুষ্টি ই প্রাণীর শরীরে শোষিত হয়ে যায় তবুও মলে সর্বোচ্চ ৫০% পর্যন্ত পুষ্টি উপাদান থাকতে পারে। এই পুষ্টি উপাদানের উপর নির্ভর করে অনেক প্রাণী বেঁচে থাকে যেমন ব্যাক্টেরিয়া, ছত্রাক, গুবরে পোকাসহ বহু প্রাণী যারা দূরবর্তী স্থান থেকে ঘ্রাণ সংবেদ করতে পারে। কিছু প্রাণী সম্পূর্ণ মল ভক্ষণের ওপর নির্ভর করে থাকে এবং কিছু প্রাণী এর পাশাপাশি অন্য খাদ্যও ভক্ষণ করে থাকে। এছাড়া বহু প্রাণী অন্য প্রাণীর ত্যাগ করা মল এবং মূত্রকে চিহ্ন হিসেবে ব্যবহার করে শিকারের খোঁজ করে থাকে। এছাড়া পরোক্ষভাবেও বহু প্রাণী মলের উপর নির্ভর করে।
পাখি ও অন্যান্য প্রাণী যে ফল খাদ্য হিসেবে গ্রহণ করে তার বীজ অনেক ক্ষেত্রেই পরিপাক হয় না এবং মলের সাথে বেরিয়ে আসে। এভাবে প্রাণীর মলের মাধ্যমে উদ্ভিদের প্রজাতিগুলো একস্থান হতে দূরবর্তী স্থানসমূহে ছড়িয়ে পড়ে এবং বনায়নসহ বাস্তুতন্ত্রে গুরুত্বপূর্ণ ভূমিকা রাখে। বিভিন্ন প্রাণীর মল ব্যাক্টেরিয়া ও অন্যান্য বিয়োজোকের মাধ্যমে ক্ষুদ্র ক্ষুদ্র জৈব অণু সৃষ্টি করে যেগুলি উদ্ভিদ সালোকসংশ্লেষণ প্রক্রিয়ায় শর্করা প্রস্তুতিতে ব্যবহার করে সমগ্র প্রাণীজগতের জন্য খাদ্যের যোগান দেয়।
উন্মুক্ত পরিবেশে প্রাণীর মল দীর্ঘ সময় থাকলে তাতে ব্যকটেরিয়া সংক্রমণ ঘটে এবং পঁচন শুরু হয় ফলে বিভিন্ন গ্যাস ও দুর্গন্ধের কারণে পরিবেশের দূষণ ঘটে। প্রাণীর মল পানিতে মিশলে পানিকে দূষিত করে ঐ পানি পানে মানুষ ও অন্যান্য প্রাণীর বিভিন্ন রোগ হতে পারে। বিশেষ করে পানিবাহিত রোগ, যেমন কলেরা, ডায়রিয়া ইত্যাদি রোগের জীবাণু মলের সাথে দেহের বাহিরে বের হয়। পাণ্ডুরোগ বা জণ্ডিসের অন্যতম কারণ জণ্ডিস রোগীর মল শুষ্ক হয়ে বাতাসে মিশে মুখপথে মানুষের শরীরে প্রবেশ।
লালজ সিকিউরিটি

লালজ সিকিউরিটি (সংক্ষেপে লালজসেক নামেও পরিচিত) একটি কম্পিউটার হ্যাকটিভিস্ট দল যারা অনেকগুলো গুরুত্তপূর্ণ ওয়েবসাইট হ্যাকিংয়ের সাথে জড়িত ছিল। এই হ্যাকার দলটি ২০১১ সালে সনির প্লে-স্টেশন হ্যাক করে ব্যবহারকারীদের তথ্য ফাঁস করে দিয়েছিল এবং সিআইএর ওয়েবসাইট হ্যাক করে কয়েক ঘণ্টার জন্য বন্ধ করে দিয়েছিল। কিছু কিছু সিকিউরিটি প্রফেশনাল লালজসেককে ওয়েবসাইট সিকিউরিটি সিস্টেম নষ্ট করে দেয়া ও বিপদজ্জনক পাসওয়ার্ড পূনব্যবহারের জন্য দোষী সাবস্থ করে থাকে। এছাড়া লালজ সিকিউরিটি বিশ্বে দৃষ্টি আকর্ষণ করে কিছু বড় বড় প্রতিষ্ঠানের ওয়েবসাইট হ্যাক করে। লালজসেকের অন্যতম একজন প্রতিষ্ঠাতা যিনি অনলাইনে “সাবো” নামে পরিচিত তিনি এফবিআইএর সাথে এক চুক্তির অওতায় এই হ্যাটিভিস্ট দলের কিছু সদস্যকে গ্রেফতারে সহয়তা করেছিলেন। ২০১২ সালের মার্চে লালজসেকের সাথে জড়িত কমপক্ষে চার জনকে গ্রেফতার করা হয়। ব্রিটিশ কর্তৃপক্ষও দুজন কিশোরকে গ্রেফতারের কথা জনিয়েছিল।
২৬ জুন ২০১১ এ মধ্যরাতের (BST, UT+01) পর লালজসেক হঠাৎ করেই তাদের টুইটার একাউন্টে ঘোষণা দেয় তারা অফিসিয়ালি হ্যাকিং করা বন্ধ করে দেবে। এই বার্তার সাথে তার তাদের “লালজসেকের ৫০ দিন” নামে একটি স্টেটমেন্ট দেয় এবং দাবী করা হয় লালজ সিকিউরিটির সদস্য সংখ্যা ৭ জন। এরসাথে তারা বিভিন্ন হ্যাক করা ওয়েবসাইটের ইউজারনেইম ও পাসওয়ার্ড প্রকাশ করে দেয়। এই ঘোষণার পর ১৮ জুলাই তারা পুনরায় নিউজ কর্পোরেশনের একটি পত্রিকায় সাইবার হামলা করে রাপার্ট মার্ডকের মৃত্যু সম্পর্কে একটি মিথ্যা সংবাদ প্রকাশ করে। এছাড়া তারা অ্যানোনিমাস ও অন্য হ্যাকারদের সাথে মিলে “অপারেশন এন্টিসেক” চালু করতেও সাহায্য করে।
যুক্তরাষ্ট্রের কর্মকর্তাদের মতে, লালজসেকের ছয় জন সদস্য পূর্বে অপর একটি হ্যাকার সংগঠন অ্যানোনিমাসের শাখা “ইন্টারনেট ফেডস” এর সদস্য ছিল। তারা এই গ্রুপের নামে তারা আয়ারল্যান্ডের সবচেয়ে বড় রাজনৈতিক দল “ফাইন গ্যাইল”, প্রযুক্তি প্রতিষ্ঠান “এইসবিগ্যারে” ও ফক্স ব্রডকাস্টিং কর্পোরেশনে সাইবার হামলা চালায়। তার এইসবিগ্যারেরে ওয়েবসাইট থেকে ব্যক্তিগত তথ্য চুরি করতে সক্ষম হয়। এই হ্যাকিং এর জন্য তারা পরিচিতি লাভ করলে ২০১১ সালের মে মাসে “ইন্টারনেট ফেডসের” এই ছয় সদস্য মিলে গঠন করেন “লালজ সিকিউরিটি”।
সভেৎলানা কারানিনা

সভেৎলানা কারানিনা (শুচিনস্ক, কাজাখস্তান)রুশ বিমানচালক।
১৯৬৮ সালে কাজাখস্তানের শুচিনস্কে জন্ম সভেৎলানা। কালুগা অ্যারোনটিক্যাল কারিগরি বিদ্যালয় থেকে স্নাতক সম্পন্ন করে ১৯৮৮ সালে প্রথম তিনি আকাশে ওড়েন।
বর্তমানে স্বামী ও দুই সন্তান নিয়ে মস্কোতে বসবাস করছেন এই নারী বিমানচালক।
ফেডারেশন অ্যারোনটিক ইন্টারন্যাশনাল (এফএআই) ওয়ার্ল্ড অ্যারোবেটিক চ্যাম্পিয়নশিপে পাঁচবারের চ্যাম্পিয়ন রুশ নারী বিমানচালক সভেৎলানা কারানিনা। মর্যাদাপূর্ণ এই প্রতিযোগিতায় একমাত্র প্রতিযোগী হিসেবে এতবার চ্যাম্পিয়ন হওয়া প্রথম ব্যক্তি সভেৎলানা। পাশাপাশি ওয়ার্ল্ড এয়ার গেমসে দুবার চ্যাম্পিয়ন হওয়ার কৃতিত্ব অর্জন করেন তিনি।
যৌথভাবেও একাধিক পুরস্কার রয়েছে সভেৎলানা কারানিনার। দুই সহযোগী মিখাইল মামিস্তভ ও আলেগ স্পোলিয়ানস্কিসহ ১৬তম এফএআই ইউরোপিয়ান অ্যারোবেটিক চ্যাম্পিয়নশিপ প্রতিযোগিতায় স্বর্ণপদক জেতেন।
১৯৯৭ সালে এফএআই থেকে ডিপ্লোমা নেন। ২০০৫ সালে তিনি এফএআই শতবার্ষিকী পদক সাবিহা গকচেন পান।
আথার আলী খান

আথার আলী খান বা আতহার আলী খান (জন্ম: ১০ ফেব্রুয়ারি ১৯৬২) বাংলাদেশের রাজধানী ঢাকায় জন্মগ্রহণকারী সাবেক বাংলাদেশী ক্রিকেটার। লম্বাটে গড়নের ক্রিকেট খেলোয়াড় আথার আলী আশির দশকে মাঝারি সারির ডানহাতি ব্যাটসম্যান হিসেবে সুপরিচিত ব্যক্তিত্ব ছিলেন। পরবর্তীতে ভারতীয় ব্যাটসম্যান ও বাংলাদেশের সাবেক ক্রিকেট কোচ মহিন্দর অমরনাথের পরামর্শক্রমে তিনি উদ্বোধনী ব্যাটসম্যান হিসেবে নিয়মিতভাবে মাঠে আবির্ভূত হন। তিনি ধীরগতির মিডিয়াম পেসার হিসেবে একদিনের আন্তর্জাতিক ক্রিকেটে ৬ উইকেটও লাভ করেছেন।তার আদিনিবাস ভারতের উত্তরপ্রদেশে।
১৯৮৪ সালে বাংলাদেশের পক্ষ হয়ে দক্ষিণ-পূর্ব এশিয়ান কাপে খেলেন। একবছর পর শ্রীলঙ্কা দলের বিপক্ষে ঢাকায় তিন-দিনের ম্যাচে অংশ নেন। এ সময়ে তিনি ঢাকা বিশ্ববিদ্যালয়ে অধ্যয়ন করেন ও ১৯৮৪-৮৫ মৌসুমে জাতীয় ক্রিকেটে ঢাকা বিশ্ববিদ্যালয় দলকে শিরোপা জয়ে সহায়তা করেন। নিজে ১৫৫ রান করেন ও তারিকুজ্জামান মুনিরের (৩০৮) সাথে রেকর্ডসংখ্যক ৪৪৭ রান তোলেন।
অক্টোবর, ১৯৮৮ সালে ঢাকায় অনুষ্ঠিত উইলস এশিয়া কাপে বাংলাদেশের সেরা খেলোয়াড় ছিলেন তিনি। ভারতের বিপক্ষে ১৬, পাকিস্তানের বিপক্ষে ২২ এবং শ্রীলঙ্কার বিরুদ্ধে ৩০ রান করেন। ১৯৯০ সালে কলকাতার ইডেন গার্ডেন্সে অনুষ্ঠিত শ্রীলঙ্কার বিপক্ষে অপরাজিত ৭৮* রান করেন। এতে তিনটি বিশাল ছক্কার মার ছিল। কিন্তু তার দল হেরে যায়। বিচারকদের বিবেচনায় তিনি ম্যান অব দ্য ম্যাচের পুরস্কার লাভ করেন।
একদিনের আন্তর্জাতিক ক্রিকেটে ব্যক্তিগত সর্বোচ্চ ৮২ রান করেন পাকিস্তানের বিপক্ষে ১৯৯৭ সালে। এ সময় দলীয় অধিনায়ক আকরাম খানের (৫৯) সালে শতরানের জুটি গড়েন। পরের বছর কেনিয়ার বিরুদ্ধে মোহাম্মদ রফিকের সাথে ১৩৭ রানের জুটি করেন। আথার আলী করেন ৪৭ রান। এরফলে বাংলাদেশ প্রথমবারের মতো একদিনের আন্তর্জাতিকে জয়লাভের গৌরব অর্জন করে। ১৯৯৭ সালে মোহালিতে অনুষ্ঠিত ওডিআইয়ে ভারতের বিপক্ষে ৩৩ রানের বিনিময়ে ২ উইকেট দখল করে নিজস্ব সেরা বোলিং করেন। খেলায় তিনি রাহুল দ্রাবিড়কে আউট করেছিলেন।
এভার বানেগা

এভার ম্যাক্সিমিলিয়ানো দেভিদ বানেগা (জন্ম ২৯ জুন ১৯৮৮) একজন আর্জেন্টিনীয় পেশাদার ফুটবলার স্পেনীয় ক্লাব ভালেনসিয়ার হয়ে প্রধানত একজন সেন্ট্রাল মিডফিল্ডার হিসেবে খেলেন।
বানেগা জন্মগ্রহণ করেন রোজারিওতে। তিনি বোকা জুনিয়র্সের যুব দল থেকে উঠে এসেছেন। ১৮ বছর বয়সে তিনি মূল দলে খেলার সুযোগ পান। ২০০৭ সালের জানুয়ারিতে সতীর্থ ফেরন্যান্দো গ্যাগো রিয়াল মাদ্রিদে চলে গেলে, অল্প বয়স হওয়া সত্ত্বেও বানেগাকে তার উত্তরসূরি হিসেবে ঘোষণা করা হয়।
২০০৭ সালের ১০ ফেব্রুয়ারি, বানফিল্ডের বিপক্ষে বোকার ৪–০ গোলে জয়ের খেলায় বানেগার পেশাদার অভিষেক হয়। ১ জুন, একটি খেলায় জয়ের পর যখন তিনি মাঠ ছাড়েন, তখন তাকে দাড়িয়ে সম্মান জানানো হয়।
২০০৮ সালের ৫ জানুয়ারি, প্রায় ১৮ মিলিয়ন ইউরোর বিনিময়ে বানেগা স্পেনীয় ক্লাব ভালেনসিয়ার সাথে সাড়ে পাঁচ বছরের চুক্তি স্বাক্ষর করেন। লিগের ১৩তম রাউন্ডে অ্যাটলেটিকো মাদ্রিদের বিপক্ষে খেলায় তার অভিষেক হয়। দ্বিতীয়ার্ধে তিনি বদলি হিসেবে নামেন। খেলায় ভালেনসিয়া ০–১ গোলের ব্যবধানে পরাজিত হয়।
২০০৮–০৯ মৌসুমে বানেগাকে ধার হিসেবে নেয় অ্যাটলেটিকো মাদ্রিদ। চ্যাম্পিয়নস লিগের গ্রুপ পর্বের খেলায় পিএসভি এইন্ডহোভেনের বিপক্ষে তার দাপ্তরিক অভিষেক হয়। খেলায় অ্যাটলেটিকো ৩–০ গোলে জয় লাভ করে। অবশ্য, অ্যাটলেটিকোতে দলের প্রথম একাদশে জায়গা করে নিতে তিনি ব্যর্থ হন। এছাড়া ভিয়ারিয়াল এবং আলমেরিয়ার বিপক্ষে তাকে লাল কার্ড দেখে মাঠ ছাড়তে হয়।
অ্যাটলেটিকো থেকে ফেরার পর মনে করা হয়েছিল বানেগা ইংরেজ দল এভারটনে যোগ দেবেন, কিন্তু ভিসা জটিলতার কারণে তা আর হয়নি। ২০০৯–১০ মৌসুমে লিগের প্রথম খেলায় সেভিয়ার বিপক্ষে ভালেনসিয়া ২–০ গোলে জয় লাভ করে। উভয় গোলেই সহায়তা করেন বানেগা। ২০১০ সালের ১৭ জানুয়ারি, বানেগা ভালেনসিয়ার হয়ে প্রথম গোল করেন। খেলায় ভিয়ারিয়ালের বিপক্ষে তারা ৪–১ গোলের ব্যবধানে জয় লাভ করে।
২০১০–১১ মৌসুমে বানেগা ২৮টি খেলায় মাঠে নামেন। এর মধ্যে ১৯টিতে প্রথম একাদশে জায়গা পান এবং দুইটি গোল করেন। ভালেনসিয়া তৃতীয় অবস্থানে থেকে লিগ শেষ করে এবং চ্যাম্পিয়নস লিগে খেলার যোগ্যতা অর্জন করে। ২০১২ সালের ১৯ ফেব্রুয়ারি, তার পায়ের উপর দিয়ে নিজেরই গাড়ি চলে যাওয়ায় তিনি ইনজুরি আক্রান্ত হয়ে পড়েন। তার বাম পায়ের গোড়ালি ক্ষতিগ্রস্ত হয় এবং পায়ের টিবিয়া ও ফিবুলা ভেঙ্গে যায়। তার গোড়ালির অস্ত্রোপচার করানোর প্রয়োজন হয়, ফলে মৌসুমের অবশিষ্ট অংশে তিনি আর মাঠে নামতে পারেননি।
কানাডায় ২০০৭ অনূর্ধ্ব-২০ ফিফা বিশ্বকাপের জন্য সার্জিও অ্যাগুয়েরোর সাথে দলে জায়গা পান বানেগা। প্রতিযোগিতায় আর্জেন্টিনার সবকয়টি খেলায় তিনি মাঠে নামেন।
২০০৮ সালের জানুয়ারিতে ভালেনসিয়ায় যোগদানের পর আর্জেন্টিনা জাতীয় দলে বানেগার অভিষেক হয়। ৬ ফেব্রুয়ারি, গুয়েতেমালার বিপক্ষে ঐ খেলায় আর্জেন্টিনা ৫–০ গোলের বড় ব্যবধানে জয় লাভ করে।
২০০৮ গ্রীষ্মকালীন অলিম্পিকে আর্জেন্টিনার হয়ে অংশগ্রহণ করেন বানেগা। প্রতিযোগিতায় আর্জেন্টিনা স্বর্ণপদক জিতে।
ভালেনসিয়ার সাথে দূর্দান্ত একটি মৌসুম কাটানোর পরও ২০১০ বিশ্বকাপের জন্য ঘোষিত আর্জেন্টিনা দলে জায়গা পাননি বানেগা।
২০১৩ সালের ২৬ মার্চ, বলিভিয়ার বিপক্ষে আর্জেন্টিনার হয়ে প্রথম গোল করেন বানেগা। খেলাটি ১–১ গোলে ড্র হয়।
৬ অক্টোবর ২০১৩ অনুসারে।
রেডহ্যাক

রেডহ্যাক (Kızıl Hackerlar, Kızıl Hackerlar Birliği) তুরস্কের একটি মার্কসবাদী কম্পিউটার হ্যাকার দল। এ হ্যাকার দলটি ১৯৯৭ সালে প্রতিষ্ঠিত হয়েছিল। রেডহ্যাককে তুর্কির শিক্ষা মন্ত্রণালয়, তুর্কি পুলিশ ফোর্স, তুর্কি সেনাবাহিনী, তুর্কি টেলিকম এবং জাতীয় নিরাপত্তা প্রতিষ্ঠানের ওয়েবসাইট হ্যাক করার জন্য দায়ী করা হয়। দলটির সদস্য সংখ্যা ১২ জন কিন্তু মার্চ ২০১৩ পর্যন্ত রেডহ্যাকের টুইটার একাউন্টে এর অনুসারীর সংখ্যা ১৪৫,০০০ জন।
২০১২ সালে রেডহ্যাকের ১০ জন সদস্যকে গ্রেফতার করা হয় বিচারে যাদের ৮ থেকে ২৪ বছর পর্যন্ত সাজা হয় কিন্তু দলটির অফিসিয়াল ওয়েবসাইটে দাবি করা হয় এই ১০ জন তাদের দলের সদস্য নয়।
১১ মে, ২০১৩ এ তুর্কির হাতাইয়ের দক্ষিণের জেলা শহর রেহানলিতে বোমা বিষ্ফোরনে ৫১ জন লোক নিহত হয়। এর নয়দিন পর ২০ মে রেডহ্যাক এ সংক্রান্ত গোয়েন্দা নথিপত্র তাদের ওয়েবসাইটে ফাঁস করে দেয়।
রেডহ্যাক হ্যাকার দলটি নিয়ে তুরস্কে একটি ডকুমেন্টারি চলচ্চিত্র তৈরি হয়েছে।
নালক্রিউ

নালক্রিউ, ২০১২ সালে প্রতিষ্ঠিত একটি কম্পিউটার হ্যাকার দল যাদেরকে বহুজাতিক কম্পানি, শিক্ষা প্রতিষ্ঠান এবং সরকারি বিভিন্ন ওয়েবসাইটসহ অনেক গুরত্বপূর্ন ওয়েবসাইট হ্যাকিং এর জন্য দায়ী করা হয়। এই হ্যাকার দলের প্রাথমিক সদস্য সংখ্যা হলো ছয় জন। তারা হলেনঃ অরবিট (0rbit), ডক (Doc), একো (3cho), সাইফোন (Siph0n), নপ (Nop) এবং ক্রেজিবরিস (crazyboris)। সাবেক সদস্যরা হলেন, সাটারনাইন (Saturnine), স্লিঙ্ক (sl1nk) এবং টিমোক্সেলিন (Timoxeline)। দলটির ভাষ্যমতে তারা বিকল্পধারার ওয়েবসাইট উইকিলিকস এর প্রতিষ্ঠাতা জুলিয়ান অ্যাস্যাঞ্জকে সমর্থন করে ও সকল প্রকার দূর্নীতিকে ঘৃণা করে।
২০১২ সালের ১৩ জুলাই নালক্রিউ বিশ্ব স্বাস্থ্য সংস্থার ওয়েবসাইটের নিরাপত্তা ভাঙ্গতে সমর্থ হয় এবং যুক্তরাষ্ট্রের “পাবলিক ব্রডকাস্টিং সার্ভিস” (পিবিএস), “পেস্টবিনে” একটি পোস্টে ৫৯১ টি ইউজারনেইম ও পাসওয়ার্ড প্রকাশ করে। এর মধ্যে অধিকাংশই ছিল ডাটাবেজর তথ্য যার মধ্যে ১,০০০ ই-মেইল ও পাসওয়ার্ডও ছিল। ১৬ জুলাই তারা অ্যাসুস কম্পিউটার ইন. এর ওয়েবসাইটের নিরাপত্তা ভেঙ্গে “পেস্টবিনে” একটি পোস্ট দেয় যার মধ্যে প্রসাশকদের ২৩টি ইউজারনেইম ও হ্যাশ আকারে পাসওয়ার্ড ছিল। এ হ্যাকার দলটি আগস্ট ২০১২ তে কয়েকটি বিশ্ববিদ্যালয়ের ওয়েবসাইটে সাইবার হামলা চালায় যেখানে ক্যামব্রিজ বিশ্ববিদ্যালয়ের ওয়েবসাইটও ছিল।
সেপ্টেম্বরে, দলটি তাদের টুইটার একাউন্টে দাবি করে তারা সনি এন্টারটেইনমেন্ট কর্পোরেসন দ্বারা পরিচালিত আটটি সার্ভারের নিয়ন্ত্রণ নিতে সক্ষম হয়েছে। এছাড়া সেপ্টেম্বরে গুয়েন্দারা কম্বোডিয়া থেকে পাইরেট বের সহ-প্রতিষ্ঠাতাকে গ্রেফতার করলে, তারা প্রতিবাদ সরূপ কম্বোডিয়া সরকারের উপর সাইবার হামলা চালায় ও সরকার নিয়ন্ত্রিত কয়েকটি সার্ভারের নিয়ন্ত্রণ নিতে সক্ষম হয়।
২৮ সেপ্টেম্বর, ২০১২ সালে নালক্রিউ অপারেশন “ফাক দ্য সিস্টেমের” নামে যুক্তরাষ্ট্রের স্বরাষ্ট্র মন্ত্রনালয়ের ওয়েবসাইরে তথ্য প্রকাশ করে যেখানে প্রশাশনের বিভিন্ন ব্যক্তিদের পাসওয়ার্ড ও ওয়েব মাস্টারের পাসওয়ার্ডও ছিল। ২০১২ সালের ৬ অক্টোবর, তারা তাদের টুইটার একাউন্টে একটি পোস্ট দেয় যেখানে “ওরেঞ্জ টেলিকমিউনিকেসন্স” এর আইএসপি হ্যাক করার কথা বলা হয়। এছাড়া “অরবিট” আরেকটি পোস্টে ওরেঞ্জের গুরত্বপূর্ন তথ্য যেমন, মাইএসকিউএল হোস্ট, ইউজারস, পাসওয়ার্ড, ৫২টি কম্পানি ও অনেক সরকারি কর্মকর্তাদের অফিসিয়াল ইমেইল ঠিকানা ফাঁস করে দেন।
মহিউদ্দীন খান আলমগীর

ড. মহিউদ্দীন খান আলমগীর (জন্মঃ ১৯৪২) বাংলাদেশের একজন রাজনীতিবিদ, লেখক, সাবেক সরকারি কর্মকর্তা ও মন্ত্রী। তিনি স্বরাষ্ট্রমন্ত্রী হিসেবে দায়িত্বপালন করেছিলেন।
মহিউদ্দীন খান আলমগীর চাঁদপুর জেলার কচুয়া উপজেলার গুলবাহার গ্রামে ১৯৪২ সালে জন্মগ্রহণ করেন। তিনি ঢাকা বিশ্ববিদ্যালয় থেকে অর্থনীতিতে এবং বস্টন বিশ্ববিদ্যালয় থেকে উন্নয়ন অর্থনীতিতে স্নাতক সম্পন্ন করেন এবং বস্টন বিশ্ববিদ্যালয় থেকে ডক্টরেট ডিগ্রী লাভ করেন।
১৯৬২ থেকে ১৯৬৫ পর্যন্ত ঢাকা বিশ্ববিদ্যালয়ে অর্থনীতি বিভাগে শিক্ষকতা করেন মহিউদ্দীন খান আলমগীর। সেই বছরই পাকিস্তানের সরকারের সরকারি কর্মকর্তা পদে যোগদান করেন এবং প্রায় ৩২ বছর সরকারের বিভিন্ন পদে কর্মরত ছিলেন। বাংলাদেশের স্বাধীনতা যুদ্ধের সময় তিনি পাকিস্তানের উপবিভাগীয় কর্মকর্তা (সিএসপি ডিসি) হিসেবে দায়িত্ব পালন করেন। তিনি ১৯৭৬ থেকে ১৯৭৯ পর্যন্ত যশোরের জেলা প্রশাসক হিসেবে দায়িত্ব পালন করেন। তিনি বর্তমানে চাঁদপুর-১ আসনের সংসদ সদস্য এবং বাংলাদেশ আওয়ামী লীগের উপদেষ্টামন্ডলীর সদস্য। তিনি ১৩ই সেপ্টেম্বর ২০১২ বাংলাদেশের স্বরাষ্ট্রমন্ত্রী পদে দায়িত্ব পেয়েছিলেন। বর্তমানে সরকারি হিসাব-সংক্রান্ত সংসদীয় কমিটির চেয়ারম্যান ও ফারমার্স ব্যাংকের সাবেক চেয়ারম্যান । এছাড়াও, তিনি বেসামরিক বিমান পরিবহন ও পর্যটন, বিজ্ঞান ও প্রযুক্তি এবং পরিকল্পনা প্রতিমন্ত্রীর দায়িত্বও পালন করেন। তাকে, পার্বত্য শান্তি চুক্তি ও গঙ্গা পানি চুক্তির রূপকারও বলা হয়।
২০১৩ সালে সাভারে নয়তলা ভবন ধসের পর বিবিসিকে দেয়া এক সাক্ষাৎকারে তিনি বলেন, বিরোধী দলের (বিএনপি) কর্মীরা হরতালের সময় ঐ ভবনের পিলার ধরে নাড়াচাড়া করে, যা ঐ ভবন ধসের একটি কারণ হতে পারে । তার এই বক্তব্য জনসাধারণের মাঝে ব্যাপক সমালোচিত হয়।
মুক্তিযোদ্ধা কাদের সিদ্দিকী মহিউদ্দীনকে পাকিস্তানি দোসর বলে অভিযুক্ত করেন কারণ তিনি ১৯৭১ এর স্বাধীনতা যুদ্ধের সময়ে পাকিস্তান সরকারের অধীনে এসডিও পদে কর্মরত ছিলেন।
স্বরাষ্ট্রমন্ত্রী হিসেবে বিরোধী দলের উপর অত্যচারে পুলিশ বাহিনীকে ব্যবহারের অভিযোগে মহিউদ্দিনের সমালোচনা করা হয়। এছাড়া পুলিশ বাহিনীকে ব্যবহার করে আন্দোলনে অংশ নেয়া জামাত-শিবিরের কর্মীকে হত্যার অভিযোগেও তিনি ব্যাপকভাবে সমালোচিত হন। এই আন্দোলনটি ছিল যুদ্ধাপরাধের দায়ে দণ্ডিত তাদের নেতার মুক্তির দাবীতে। তিনি তার নিজের প্রতিষ্ঠিত ফারমার্স ব্যাংকের চেয়ারম্যান থাকাবস্থায় গ্রাহকের ঋণের ভাগ নিয়েছেন যা কেন্দ্রীয় ব্যাংকের বিশেষ তদন্তে বেরিয়ে এসেছে। বাংলাদেশ ব্যাংকের অনুসন্ধানে আরো উঠে আসে কীভাবে ফারমার্স ব্যাংক কার্যক্রম শুরুর পরই অনিয়মে জড়িয়ে পড়ে। যার ফলে ব্যাংকটিতে নগদ অর্থের চরম সংকট দেখা দেয়। এক পর্যায়ে সংকটে পড়ে ব্যাংকটি গ্রাহকের টাকা ফেরত দিতে অপারগ হয়। পরিস্থিতির চরম অবনতি হওয়ায় ২০১৭ সালের নভেম্বরে পদ ছাড়তে বাধ্য হন ব্যাংকটির চেয়ারম্যান ও সাবেক স্বরাষ্ট্রমন্ত্রী মহীউদ্দীন খান আলমগীর।
২০২৪ সালের অক্টোবরে মহিউদ্দিন খান আলমগীরসহ সাত জনের বিরুদ্ধে দুর্নীতির জন্য মামলা দায়ের করেছে দুর্নীতি দমন কমিশন (দুদক)।
ফ্যাব্রিসিও কলোচ্চিনি

ফ্যাব্রিসিও কলোচ্চিনি (; ; জন্ম ২২ জানুয়ারি ১৯৮২) একজন আজেন্টিনীয় পেশাদার ফুটবলার যিনি প্রিমিয়ার লিগের দল নিউকাসল ইউনাইটেডের হয়ে একজন ডিফেন্ডার হিসেবে খেলেন। তিনি বর্তমানে দলটির অধিনায়ক। আন্তর্জাতিক স্তরে তিনি আর্জেন্টিনা জাতীয় দলের হয়ে খেলেন। ক্যারিয়ারে তিনি বিভিন্ন ক্লাবের হয়ে খেলেছেন। এর মধ্যে দেপোর্তিবো লা করুনিয়ায় থাকার সময় তিনি নিজেকে একজন উঁচু মানের ডিফেন্ডার হিসেবে প্রতিষ্ঠিত করেন। কলোচ্চিনি বোকা জুনিয়র্সে নিজের ক্যারিয়ার শুরু করেন। তিনি ইতালীয় ক্লাব এসি মিলানের মনোযোগ আকর্ষণ করেন, কিন্তু সেখানে তিনি নিজেকে প্রতিষ্ঠিত করতে ব্যর্থ হন এবং পরবর্তীতে চারটি আলাদা ক্লাবে ধার হিসেবে খেলেন। ২০১১ সালের জুলাইয়ে, তাকে নিউকাসল ইউনাইটেডের অধিনায়কের দায়িত্ব দেওয়া হয়। সেখানে তিনি নিজেকে প্রিমিয়ার লিগের একজন নির্ভরযোগ্য এবং শক্তিশালী ডিফেন্ডার হিসেবে প্রমাণ করেন। ২০১২ সালে তিনি পিএফএ বর্ষসেরা দলে যায়গা পান। বংশপরিচয়ের কারণে কলোচ্চিনির একটি ইতালীয় পাসপোর্টও রয়েছে।
অলদিনী সরকারি বালিকা উচ্চ বিদ্যালয়

অলদিনী সরকারী বালিকা উচ্চ বিদ্যালয় পঞ্চগড় জেলার দেবীগঞ্জ উপজেলার একটি শিক্ষাপ্রতিষ্ঠান।
১৯৭০ সালে স্থানীয় ব্যক্তিবর্গ এলাকায় নারী শিক্ষা বিস্তারের প্রয়োজনীয়তা উপলব্ধি করে ১৯৭০ সালের ১ জানুয়ারি কোচবিহার মহারাজার রেকর্ড রুম ও তৎসংলগ্ন ১.৫০ একর জমি পত্তন নিয়ে এই বিদ্যালয়টি প্রতিষ্ঠা করেন। বিদ্যালয় পরিচালনা কমিটির প্রতিষ্ঠাতা বাবু দ্বীপেন্দ্র নাথ রায় এককালীন ১৫,০০০/- টাকা দান করলে তার মাতা অলদিনী রানী রায়ের নামানুসারে বিদ্যালয়টির নাম অলদিনী বালিকা উচ্চ বিদ্যালয় হয়। ১৯৭০ সালের ১৮ মার্চ বিদ্যালয়ের একাডেমিক ভবন উদ্বোধন করা হয়। এটি ১৯৭২ সালে জুনিয়র বালিকা বিদ্যালয় হিসেবে স্বীকৃতি পায়, ১৯৭৪ সালে মানবিক বিভাগ থেকে প্রথম ব্যাচ এস.এস.সি. পরীক্ষায় অংশগ্রহণ করে। ১৯৭৬ সালে এখানে বিজ্ঞান বিভাগ খোলা হয় এবং ১৯৮৪ সালে এটি পাইলট স্কীমভুক্ত হয়। ১৯৮৭ সালের ৮ সেপ্টেম্বর বিদ্যালয়টিকে জাতীয়করণ করা হয়।
টম্বস্টোন (চলচ্চিত্র)

টম্বস্টোন, ১৯৯৩ সালে মুক্তিপ্রাপ্ত একটি আমেরিকান ওয়েস্টটার্ন চলচ্চিত্র। ছবিটি পরিচালনা করেছেন, জর্জ পি. কসমাতোস এবং চিত্রনাট্য লিখেছেন, কেভিন জেরি যিনি প্রথমে পরিচালক ও পরে প্রযোজনায় চলে আসেন। চলচ্চিত্রটিতে অভিনয় করেছেন, কার্ট রাসেল, ভ্যাল কিমার, স্যাম ইলিয়ট, বিল প্যাক্সটন, পাউয়ারস বোথ এবং দানা দিলানি।
ছবিটি ১৯৮০ এর পর আরিজোনার টম্বস্টোন শহরের বন্দুক যুদ্ধের ঘটনা নিয়ে নির্মিত। এছাড়া ছবিটিতে ও.কে. কোরাল ও এরাপ ভেনডাটা রাইডের বন্দুকযুদ্ধও স্থান পেয়েছে। চলচ্চিত্রটিতে কিছু ওয়েস্টার্ন আউটল ও শহরের শেরিফ ও তাদের মার্শালদের কাহিনী ফুটিয়ে তুলা হয়েছে। টম্বস্টোন ১৯৯৩ সালের ২৪ ডিসেম্বর যুক্তরাষ্ট্রের প্রেক্ষাগৃহে মুক্তি পায় এবং $৫৬,৫০৫,০৬৫ ডলার আয় করে। ছবিটি অর্থনৈতিক ভাবে সাফল্য লাভের পাশাপাশি ওয়েস্টার্ন ক্যাটাগরির ১৯৭৯ সালের পর থেকে সকল ছবির মধ্যে ব্যবসার দিক দিয়ে ১৩ নাম্বারে অবস্থান করে।
টোম্বস্টোনের সাউন্ডট্রেক অ্যালবাম ইনট্রাডা রেকর্ডস কর্তৃক ১৯৯৩ সালের ২৫ ডিসেম্বর প্রকাশিত হয়। ১৬ মার্চ, ২০০৬ সালে দুই পৃষ্ঠাওয়ালা ছবিটির আরো একটি অ্যালবাম প্রকাশ করে ইনট্রাডা রেকর্ডস।
জেমস ম্যাসন ক্রাফটস

জেমস ম্যাসন ক্রাফটস একজন মার্কিন রসায়নবিদ। তিনি ফ্রিডেল ক্রাফটস অ্যালকাইলেশন এবং অ্যাসাইলেশন বিক্রিয়ার জন্য বিখ্যাত।
ক্রাফটস বোস্টনে জন্মগ্রহণ করেন। তিনি হার্ভার্ড বিশ্ববিদ্যালয় থেকে ১৮৫৮ সালে গ্র্যাজুয়েট হন। ১৮৬৮ সালে কর্নেল বিশ্ববিদ্যালয়ের রসায়নের অধ্যাপক নিযুক্ত হন এবং ১৯৭০ সাল পর্যন্ত এখানেই কর্মরত ছিলেন। তিনি ১৮৯২ থেকে ১৮৯৭ সাল পর্যন্ত ম্যাসাচুসেট্‌স ইনস্টিটিউট অফ টেকনোলজির জৈব রসায়নের অধ্যাপক হিসেবে কর্মরত ছিলেন।
অমিত্রাক্ষর ছন্দ

কাব্যে যে ছন্দে চরণদ্বয়ের অন্ত্যবর্ণের মিল থাকে না, তাকে অমিত্রাক্ষর ছন্দ বলে। অমিত্রাক্ষর ছন্দ বাংলা কাব্যের একটি বিশেষ ছন্দরূপ যা ঊনবিংশ শতাব্দীর শেষভাগে মাইকেল মধুসূদন দত্ত প্রবর্তন করেন। ১৮৬০ সালে প্রকাশিত পদ্মাবতী নাটকের ২য় অঙ্কের ২য় গর্ভাঙ্কে মধুসূদন সর্বপ্রথম অমিত্রাক্ষর ছন্দ প্রয়োগ করেন।
চরণান্তিক মিল বাংলা পদ্যের অন্যতম বৈশিষ্ট্য; কিন্তু অমিত্রাক্ষর ছন্দে চরণান্তিক মিল থাকে না। এছাড়া অমিত্রাক্ষর ছন্দে রচিত কবিতার প্রতিটি পঙক্তিতে চৌদ্দটি অক্ষর থাকা আবশ্যিক । কবি মাইকেল মধুসূদন দত্ত অমিত্রাক্ষর ছন্দে প্রথম যে কাব্যটি রচনা করেন তা হলো তিলোত্তমাসম্ভব কাব্য; এটি ১৮৬০ সালে প্রথম প্রকাশিত হয়। অতঃপর তিনি অমিত্রাক্ষর ছন্দে মেঘনাদবধ কাব্য রচনা করেন যা ১৮৬১ সালে গ্রন্থাকারে প্রকাশিত হয়। "মেঘনাদবধ কাব্যের" ষষ্ঠ সর্গের অংশ বিশেষ যা “"বিভীষণের প্রতি মেঘনাদ"” বা “"মেঘনাদ ও বিভীষণ"” নামে পরিচিত তা নিম্নরূপ। এ থেকে অমিত্রাক্ষর ছন্দের স্বরূপ বোঝা যায়: